Anemia Kurang Zat Besi

Definisi

Apa itu Anemia Kurang Zat Besi?

Anemia kurang zat besi merupakan sejenis anemia – keadaan di mana darah kekurangan sel darah merah yang sihat – yang biasa berlaku. Sel darah merah membawa oksigen ke tisu badan.

Seperti namanya, anemia kurang zat besi adalah disebabkan oleh kekurangan zat besi. Tanpa zat besi yang mencukupi, badan anda tidak boleh menghasilkan bahan yang mencukupi di dalam sel darah merah bagi membolehkan sel ini membawa oksigen (hemoglobin). Hasilnya, anemia kurang zat besi membuatkan anda letih dan sesak nafas.

Anda biasanya boleh merawat anemia kurang zat besi dengan makanan tambahan zat besi. Kadang kala ujian atau rawatan tambahan bagi anemia kurang zat besi diperlukan, terutamanya jika doktor anda mengesyaki bahawa anda mengalami pendarahan dalaman.

Apakah kebarangkalian Anemia Kurang Zat Besi?

Anemia kurang zat besi sangat biasa berlaku, terutamanya dalam kalangan wanita dan individu yang mengamalkan diet kurang zat besi. Perkara ini dapat dikawal dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Anemia Kurang Zat Besi?

Simptom-simptom biasa bagi anemia kurang zat besi ialah:

Keletihan yang melampau

Lemah

Kulit pucat

Saki dada, degupan jantung laju atau sesak nafas

Sakit kepala, pening atau kepala berasa ringan

Tangan dan kaki sejuk

Inflamasi atau kudis pada lidah

Kuku yang rapuh

Mengidam bahan yang tiada nutrisi, seperti ais, tanah atau kanji

Kurang selera makan, terutamanya bayi dan kanak-kanak yang mempunyai anemia kurang zat besi

Pada awalnya, anemia kurang zat besi boleh jadi terlalu sederhana yang mana boleh hilang tanpa disedari. Tetapi apabila badan anda sangat kekurangan zat besi dan anemia bertambah teruk, tanda dan simptom anemia menjadi semakin kuat.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda atau anak anda mengalami tanda dan simptom yang menunjukkan anemia kurang zat besi, jumpa doktor anda. Anemia kurang zat besi bukankah sesuatu yang boleh didiagnosis atau dirawat sendiri. Oleh itu, berjumpalah dengan doktor untuk didiagnosis terlebih dahulu daripada mengambil makanan tambahan zat besi sendiri. Terlalu banyak zat besi di dalam badan boleh jadi berbahaya kerana lebihan iron yang terkumpul boleh merosakkan hati dan mengakibatkan komplikasi-komplikasi lain.

Punca

Apakah punca Anemia Kurang Zat Besi?

Anemia kurang zat besi berlaku apabila badan anda tidak mempunyai zat besi yang mencukupi bagi menghasilkan hemaglobin. Hemaglobin adalah bahagian sel darah merah yang membuatkan darah berwarna merah dan membolehkan sel darah merah membawa darah yang dioksigen ke seluruh badan.

Jika anda tidak mengambil zat besi yang mencukupi, atau anda kehilangan terlalu banyak zat besi, badan anda tidak dapat menghasilkan hemaglobin yang mencukupi, dan anemia kurang zat besi kemudiannya akan berlaku.

Punca-punca bagi anemia kurang zat besi termasuklah:

Kehilangan darah. Darah mengandungi zat besi di dalam sel darah merah. Jadi jika anda kehilangan darah, anda juga hilang sedikit zat besi. Wanita dengan haid yang banyak berisiko untuk mengalami anemia kurang zat besi kerana mereka hilang darah semasa haid. Kehilangan darah secara perlahan-lahan, kronik di dalam badan – seperti ulser peptik, hernia hiatal, polip kolon atau kanser kolorektum – boleh menyebabkan anemia kurang zat besi. Pendarahan gastrousus akibat selalu menggunakan eberapa ubat tahan sakit tanpa preskripsi, terutamanya aspirin.

Kurang zat besi di dalam diet anda. Badan anda selalu mendapat zat besi daripada makanan yang anda makan. Jika anda mengambil terlalu sedikit zat besi, lama kelamaan badan anda akan kekurangan zat besi. Contoh makanan yang kaya dengan zat besi termasuk daging, telur, sayur-sayuran berdaun hijau dan makanan yang diperkuat dengan zat besi. Untuk tumbesaran dan perkembangan yang baik, bayi dan kanak-kanak memerlukan zat besi daripada diet mereka juga.

Ketakupayaan untuk menyerap zat besi. Zat besi daripada makanan diserap ke dalam saluran darah di dalam usus kecil anda. Gangguan usus, seperti penyakit seliak, yang mana mengganggu kebolehan usus anda untuk menyerap nutrien daripada makanan yang telah dicerna, boleh menyebabkan anemia kurang zat besi. Jika sebahagian daripada usus anda telah dilakukan pintasan atau dibuang melalui pembedahan, perkara ini boleh menganggu kebolehan usus anda untuk menyerap zat besi dan nutrien lain.

Tanpa makanan tambahan zat besi, anemia kurang zat besi berlaku pada ramai wanita hamil kerana simpanan zat besi mereka perlu menampung kuantiti darah yang meningkat serta menjadi sumber kepada hemoglobin bagi fetus yang sedang membesar.

Faktor-faktor Risiko

Apakah yang meningkatkan risiko saya kepada Anemia Kurang Zat Besi?

Terdapat banyak faktor risiko bagi anemia kurang zat besi, seperti:

Oleh sebab wanita akan kehilangan darah semasa haid, wanita umumnya berisiko tinggi untuk mengalami anemia kurang zat besi.

Bayi dan kanak-kanak. Bayi, terutamanya yang mempunyai berat badan rendah ketika lahir atau lahir secara pramatang, yang tidak dapat zat besi yang mencukupi daripada susu badan atau formula mungkin berisiko untuk mengalami anemia kurang zat besi. Kanak-kanak memerlukan zat besi yang berlebihan semasa lonjakan pertumbuhan. Jika anak anda tidak makan diet yang sihat serta bervariasi anak anda berisiko untuk mengalami anemia.

Individu yang tidak makan daging mempunyai risiko tinggi untuk mempunyai anemia kurang zat besi jika mereka tidak mengambil makanan lain yang kaya dengan zat besi.

Sering menderma darah. Individu yang selalu menderma darah mungkin berisiko tinggi untuk mengalami anemia kurang zat besi kerana derma darah boleh mengurangkan simpanan iron. Hemaglobin rendah yang dikait dengan derma darah hanyalah masalah sementara yang boleh dirawat dengan mengambil lebih banyak makanan yang kaya dengan zat besi. Jika anda diberitahu bahawa anda tidak boleh derma darah kerana rendah hemaglobin, tanya doktor anda sama ada anda perlu risau akan perkara tersebut atau tidak.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Anemia Kurang Zat Besi didiagnosis?

Bagi mendiagnosis anemia kurang zat besi, doktor anda akan melakukan ujian untuk melihat:

Saiz dan warna sel darah merah. Dalam anemia kurang zat besi, sel darah merah lebih kecil dan berwarna pucat daripada biasa.

Ini merupakan peratusan darah anda yang mempunyai sel darah merah. Paras normal umum bagi wanita dewasa adalah di antara 34.5 dan 44.5 peratus dan 38.8 hingga 50 peratus bagi lelaki dewasa. Nilai ini boleh berubah mengikut umur anda.

Paras hemoglobin yang rendah daripada normal bermaksud anemia. Julat normal hemaglobin umumnya bermaksud 13.5 hingga 17.5 gram (g) hemoglobin per desiliter (dL) darah bagi lelaki dan 12.0 hingga 15.5 g/dL bagi wanita. Julat normal bagi kanak-kanak berbeza mengikut umur dan jantina kanak-kanak tersebut.

Protein ini membantu menyimpan zat besi di dalam badan anda, dan paras ferritin yang rendah biasanya bermaksud paras simpanan zat besi rendah.

Jika ujian darah anda menunjukkan bahawa anda mempunyai anemia kurang zat besi, doktor anda akan melakukan ujian tambahan bagi mengenal pasti punca anemia ini berlaku, seperti:

Doktor selalunya akan memeriksa pendarahan daripada hernia hiatal, ulser atau perut melalui endoskop. Bagi prosedur ini, tiub nipis, bercahaya  yang dilengkapi dengan kamera video akan dimasukkan ke dalam kerongkong sehingga ke perut anda. Alat ini membolehkan doktor untuk melihat tiub yang menyambungkan mulut ke perut (esofagus) dan perut anda bagi mencari punca pendarahan.

Bagi menolak kemungkinan punca pendarahan usus bawah, doktor anda akan menyarankan prosedur yang dipanggil kolonoskopi. Tiub nipis, fleksibel yang dilengkapi dengan kamera video akan dimasukkan ke dalam rektum dan dipandu ke kolon anda. Anda biasanya akan disedasi semasa ujian ini. Kolonoskopi membolehkan doktor melihat di dalam sebahagian atau keseluruhan kolon dan rektum anda bagi mencari pendarahan dalaman.

Wanita juga akan menjalankan ultrasound pelvik bagi mencari punca pendarahan haid yang berlebihan, seperti fibroid uterus.

Doktor anda akan melakukan ujian-ujian ini atau yang lain selepas tempoh percubaan rawatan dengan makanan tambahan zat besi.

Bagaimana pesakit Anemia Kurang Zat Besi dirawat?

Bagi merawat anemia kurang zat besi, doktor anda akan menyarankan supaya anda mengambil makanan tambahan zat besi. Doktor anda juga akan merawat punca yang menyebabkan kekurangan zat besi anda, jika perlu.

Doktor anda akan menyarankan tablet zat besi tanpa preskripsi bagi menggantikan semula simpanan zat besi di dalam badan anda. Doktor anda akan memberitahu dos yang betul untuk anda. Zat besi juga boleh didapati dalam bentuk cecair bagi bayi dan kanak-kanak. Bagi meningkatkan peluang untuk badan anda menyerap zat besi daripada tablet, anda akan diarahkan supaya:

Ambil tablet zat besi ketika perut kosong. Jika boleh, ambil tablet zat besi anda apabila perut anda sedang kosong. Walau bagaimanapun, oleh sebab tablet zat besi boleh menyebabkan ketakselesaan perut, anda mungkin perlu mengambil tablet zat besi anda bersama makanan.

Jangan ambil zat besi bersama antasid. Ubat yang segera dapat melegakan simptom pedih ulu hati boleh menganggu penyerapan zat besi. Ambil zat besi dua jam sebelum atau empat jam selepas anda mengambil antasid.

Ambil tablet zat besi bersama vitamin C. Vitamin C meningkatkan penyerapan zat besi. Doktor anda mungkin akan menyarankan supaya anda mengambil tablet zat besi dengan segelas jus oren atau makanan tambahan vitamin C.

Makanan tambahan zat besi boleh menyebabkan sembelit, jadi doktor anda mungkin juga akan menyarankan pelembut najis. Zat besi boleh menukar najis anda menjadi hitam, yang mana merupakan kesan sampingan yang tidak berbahaya.

Kekurangan zat besi tidak boleh dibetulkan dalam masa satu hari. Anda perlu mengambil makanan tambahan zat besi selama beberapa bulan atau lebih lama bagi mengantikan semula simpanan zat besi anda. Umumnya, anda akan mula rasa bertambah baik selepas seminggu atau lebih kurang rawatan. Tanya doktor anda bila perlu darah anda diperiksa semula bagi menyukat paras zat besi anda. Bagi memastikan simpanan zat besi anda telah penuh, anda mungkin perlu mengambil makanan tambahan zat besi selama setahun atau lebih.

Jika makanan tambahan zat besi tidak meningkatkan paras zat besi dalam darah anda, anemia ini mungkin disebabkan oleh pendarahan atau masalah penyerapan zat besi yang mana doktor anda perlu selidik dan rawat. Bergantung kepada puncanya, rawatan anemia kurang zat besi mungkin melibatkan:

Ubat, seperti ubat pencegah kehamilan oral bagi mengurangkan aliran darah haid yang banyak.

Antibiotik dan ubat-ubat lain bagi merawat ulser peptik.

Pembedahan bagi membuang polip, tumor atau fibroid yang berdarah.

Jika anemia kurang zat besi ini teruk, anda mungkin memerlukan zat besi diberi secara intravena atau anda mungkin memerlukan pemindahan darah untuk bantu mengantikan zat besi dan hemoglobin dengan cepat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Anemia Kurang Zat Besi?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi anemia kurang besi:

Pilih makanan yang kaya dengan zat besi

 Makanan yang kaya dengan zat besi termasuk:

Daging merah, babi dan burung

Makanan laut

Kekacang

Sayur-sayuran berdaun hijau gelap, seperti bayam

Buah-buahan kering, seperti kismis dan aprikot

Bijiran, roti dan pasta yang diperkuat zat besi

Kacang pea

Badan anda boleh menyerap lebih banyak zat besi daripada daging berbanding sumber-sumber yang lain. Jika anda memilih untuk tidak makan daging, anda perlu meningkatkan pengambilan makanan berasaskan tumbuhan yang kaya dengan zat besi bagi menyerap jumlah zat besi yang sama dengan individu yang mengambil daging.

Pilih makanan yang mengandungi vitamin C bagi meningkatkan penyerapan zat besi

Anda boleh meningkatkan keupayaan badan anda untuk menyerap zat besi dengan minum jus sitrus atau makan makanan lain yang kaya dengan vitamin C dan pada masa yang sama anda mengambil makanan yang tinggi dengan zat besi. Vitamin C di dalam jus sitrus, seperti jus oren, membantu badan anda untuk menyerap diet zat besi dengan lebih baik.

Vitamin C juga boleh dijumpai di dalam:

Brokoli

Limau gedang

Kiwi

Berdaun hijau

Tembikai

Oren

Lada

Strawberi

Limau mandarin

Tomato

Mencegah anemia kurang zat besi pada bayi

Bagi mencegah anemia kurang zat besi pada bayi, beri bayi anda susu badan atau formula yang diperkuat zat besi untuk satu tahun pertama. Susu lembu bukanlah sumber zat besi yang bagus untuk bayi dan tidak disarankan bagi bayi yang berusia bawah 1 tahun. Selepas umur 6 bukan, mula beri bayi anda bijiran yang diperkuat zat besi atau puri daging sekurang-kurangnya dua kali sehari bagi menambah pengambilan zat besi. Selepas satu tahun, pastikan anak anda  tidak minum lebih daripada 20 auns (591 mililiter) susu setiap hari. Minum terlalu banyak susu akan mengambil alih tempat makanan yang lain, termasuk yang kaya dengan zat besi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tertelan Objek

Definisi Tertelan Objek

Apakah itu tertelan objek?

Sesiapa sahaja boleh menelan sebarang objek asing. Dalam kebanyakan kes, saluran pencernaan akan memproses objek yang ditelan dan akan dikeluarkan dari badan secara semula jadi. Dalam sesetengah kes, objek tersebut berkemungkinan tersangkut atau boleh menyebabkan kecederaan apabila saluran dalam badan. Jika ini berlaku, anda perlu berjumpa doktor untuk mendapatkan rawatan. Pembedahan mungkin diperlukan bergantung kepada keadaan.

Adakah tertelan objek sesuatu yang biasa berlaku?

Keadaan ini adalah sesuatu yang biasa dan boleh menjejaskan pesakit pada sebarang usia. Namun, untuk bayi dan kanak-kanak yang secara semula jadi mempunyai perasaan ingin tahu, dan cenderung memasukkan benda ke dalam mulut, menjadikan mereka lebih berisiko berbanding individu dewasa. Sila berbincang dengan doktor untuk mendapatkan lebih maklumat.

Simptom

Apakah simptom tertelan objek?

Simptom yang biasa berlaku apabila sesuatu objek asing ditelan adalah:

Tercekik

Kesukaran untuk bernafas

Batuk

Berdehit (
wheezing)

Jika kanak-kanak menelan objek dan ia tidak tersangkut pada tekak, tidak akan berlaku sebarang simptom segera. Ini kerana objek sudah memasuki saluran pencernaan. Ia akan melaluinya secara semula jadi atau akan muncul simptom kerana wujud masalah apabila objek tersebut tidak boleh melepasi saluran dalam badan.

Antara simptom yang berkemungkinan akan muncul apabila objek tersebut tersekat pada esofagus atau usus, termasuk:

Muntah

Air liur meleleh

Kesakitan pada bahagian dada atau tekak

Keengganan untuk makan

Sakit perut

Demam

Sebarang objek yang tersekat atau tersangkut dalam badan untuk tempoh yang lama tanpa sebarang rawatan boleh menyebabkan jangkitan, seperti pneumonia aspirasi berulang. Ini boleh menyebabkan kesakitan pada bahagian dada, batuk berkahak, dan berdehit. Ada masanya, demam turut akan berlaku.

Mungkin terdapat simptom yang tidak dinyatakan di atas. Sekiranya anda mempunyai keraguan atau sebarang pertanyaan mengenai simptom lain yang mungkin berlaku, sila berjumpa dengan doktor.

Bilakah saya patut berjumpa doktor?

Apabila sesuatu objek yang ditelan itu bukan makanan, hubungi doktor. Penerangan tentang objek perlu diberikan.

Jika tiada sebarang simptom yang muncul dan doktor yakin dengan keadaan pesakit, rutin pemeriksaan mungkin memadai

Jika wujud sebarang simptom, atau objek yang ditelan itu mendatangkan kebimbangan kepada doktor, pesakit mungkin akan dirujuk kepada jabatan kecemasan.

Jika simptom berterusan dan tidak hilang walaupun selepas menelan objek atau makanan bersaiz besar, sila pergi ke jabatan kecemasan berdekatan. Jika pesakit mempunyai objek yang hampir sama dengan objek yang ditelan, bawa sekali untuk membantu doktor menentukan objek yang menyebabkan sekatan.

Jika anak anda mempunyai tanda atau simptom yang tidak dinyatakan di atas atau mempunyai sebarang masalah, sila berbincang dengan doktor. Setiap badan mempunyai tindak balas yang berbeza. Ia adalah sesuatu yang terbaik untuk berbincang dengan doktor untuk mendapatkan penyelesaian terbaik buat anda.

Menelan objek magnetik adalah kecemasan perubatan. Dapatkan rawatan perubatan segera jika anak anda menelan objek magnetik.

Punca

Apakah punca objek tertelan?

Bayi dan kanak-kanak yang mempunyai sifat ingin tahu semula jadi dan keinginan untuk menelan, kerap memasuk sesuatu ke dalam mulut. Kanak-kanak dalam kumpulan ini juga tidak berkeupayaan untuk mengunyah makanan seperti kacang dan sosej.

Kanak-kanak dan individu dewasa mungkin menelan sesuatu yang tidak boleh dimakan sebagai untuk perhatian atau sebagai sebahagian daripada keadaan psikiatri.

Keadaan perubatan yang menyebabkan saluran esofagus mengecil, yang menyebabkan makanan tersekat pada esofogus.

Faktor risiko

Apa yang meningkatkan risiko untuk tertelan sesuatu objek?

Bayi dan kanak-kanak akan kerap meneroka dan belajar tentang sesuatu perkara dengan memasukkannya ke dalam mulut. Kebanyakan individu yang tertelan objek asing adalah di bawah usia 3 tahun.

Risiko untuk kanak-kanak menelan sesuatu yang berpotensi sebagai bahaya meningkat apabila mereka dibiarkan bersendirian tanpa sebarang pengawasan. Risiko ini juga meningkat apabila jenis objek berikut berada dalam jangkauan mereka:

Duit syiling

Bateri kecil

Butang

Marmar

Batu

Kuku

Skru

Pin

Magnet kecil

Sebarang objek yang boleh dimuatkan ke dalam mulut kanak-kanak mungkin akan dimasukkan ke dalam mulut jika tiada individu yang mengawasi. Sentiasa memastikan kawasan anak anda bermain terhindar dari capaian barang atau objek berbahaya ini.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimana objek yang ditelan didiagnosis?

Doktor akan mencatatkan sejarah lengkap dan secara khusus ingin mengetahui apa yang telah ditelan, bila ia ditelan dan sebarang simptom yang dihadapi pesakit. Pemeriksaan fizikal akan memfokus pada bahagian mulut, tekak dan paru-paru. Doktor boleh melakukan satu atau lebih pemeriksaan seperti di bawah:

Pemeriksaan sinar-X pada bahagian leher, dada dan perut mungkin dilakukan untuk membantu mencari sebarang objek yang mungkin dapat dilihat menerusi pemeriksaan ini seperti duit syiling, bateri, mainan logam dan tulang.

Pemeriksaan sinar-X lebih terperinci dengan
barium
 mungkin digunakan untuk membantu mencari objek yang tersekat yang tidak dapat dilihat sinar-X biasa.

Doktor mungkin akan melakukan pemeriksaan langsung pada kotak suara dengan cahaya optik khas atau pemeriksaan dengan cermin gigi (
dental mirror)
. Prosedur ini memerlukan kerjasama daripada pesakit.

Visualisasi langsung dengan skop optik (
endoscopy
) mungkin diperlukan untuk melihat objek pada bahagian esofagus. Prosedur ini biasanya dilakukan dalam unit prosedur singkat atau di dalam bilik pembedahan.

Bagaimanakah rawatan untuk tertelan objek?

Jika objek yang tertelan menyebabkan tercekik, bantuan pertolongan asas adalah penting. Jika seseorang individu tercekik dan boleh mengeluarkan bunyi atau bercakap, jangan cuba untuk membuat rawatan kejutan abdomen. Beri peluang kepada mangsa untuk mengeluarkan objek. Jika saluran pernafasan tiada gangguan, tidak banyak perkara yang boleh dilakukan, melainkan untuk menyakinkan kanak-kanak atau individu dewasa yang sedang cemas.

Rawatan tertelan objek

Doktor mungkin akan menyimpulkan bahawa objek yang tertelan itu hanya menyebabkan trauma kecil kepada tekak atau esofagus dan akan meminta pesakit untuk meminum sesuatu. Jika ia boleh dilakukan tanpa sebarang kesukaran atau kesakitan, pesakit akan dibenarkan pulang dengan arahan termasuk sebarang simptom komplikasi.

Jika objek kelihatan pada belakang tekak ketika pemeriksaan visual, doktor mungkin akan cuba untuk mengeluarkannya. Anestetik boleh disembur untuk menjadikan proses pengeluaran lebih menyelesakan. Doktor akan mengambil objek tersebut dengan forsep dan mengeluarkannya.

Jika objek dilihat sekitar kawasan kotak suara, penyingkiran segera akan dilakukan. Prosedur ini jarang dilakukan di jabatan kecemasan. Biasanya, pakar telinga, hidung dan tekak (ENT) akan mengeluarkan objek dalam unit prosedur singkat atau bilik pembedahan.

Objek, termasuk makanan, yang tersekat pada esofagus perlu dikeluarkan. Pakar gastroenterologi akan melakukan proses ini menggunakan skop serat optik. Tiada pembedahan diperlukan.

Untuk sesuatu objek, terutamanya makanan, yang terlekat pada esofagus, terapi ubatan mungkin diperlukan. Ubatan seperti nitrogliserin akan diletakan di bawah lidah dan
glucagon
 akan diberikan melalui IV (saluran darah) untuk menenangkan bahagian esofagus dan membenarkan makanan melalui bahagian perut. Namun, kadar kejayaan melalui proses ini amatlah sedikit.

Objek yang tertelan yang dapat melepasi perut kebiasaannya akan dapat melepasi proses penghasilan najis tanpa sebarang masalah. Pertimbangan khusus harus diberikan jika objek tersebut adalah seperti bateri dan objek tajam seperti pin dan tulang. Ada masanya, ia akan berjaya melalui saluran dalam badan tanpa sebarang masalah. Tetapi biasanya ia akan tersangkut pada bahagian tertentu saluran pencernaan.

Pembedahan tertelan objek

Objek yang tersangkut untuk tempoh yang lama boleh menyebabkan hakisan pada esofagus. Ini akan menyebabkan pesakit menjadi sangat sakit. Apabila hakisan berlaku, pembedahan diperlukan untuk mengeluarkan objek dan memperbaiki sebarang kerosakan dan mencegah hakisan dan jangkitan.

Pemeriksaan susulan tertelan objek

Pemeriksaan susulan dengan doktor atau pakar adalah digalakkan. Sesetengah objek kekal dalam badan perlu dipantau dengan sinar-X berkala untuk memastikan ia keluar. Penilaian penuh ke atas esofagus penting selepas pengeluaran objek pada bahagian tersebut. Ini untuk memastikan anatomi esofagus dalam keadaan normal. Secara amnya, rutin pemeriksaan lanjut adalah apa yang diperlukan.

Perubahan gaya hidup & rawatan rumah

Apakah perubahan gaya hidup atau rawatan rumah yang boleh membantu mengatasi masalah tertelan objek ini?

Gaya hidup dan rawatan rumah yang mungkin dapat membantu mengatasi masalah objek yang tertelan:

Simpan objek kecil seperti duit syiling, bahagian mainan dan bateri butang, jauh dari jangkauan kanak-kanak kecil.

Potong makanan kepada bahagian kecil yang bersesuaian dengan kanak-kanak dan individu dewasa.

Jika seorang individu dewasa mengalami kesukaran untuk menelan objek pejal, puri atau diet cecair akan membantu menangani simptom ini sehingga perhatian perubatan diperolehi.

Jika anda mempunyai sebarang persoalan, sila berunding dengan doktor untuk mendapatkan lebih pemahaman tentang penyelesaian terbaik buat anda.

Hello Health Group
 tidak memberikan nasihat, diagnosis atau rawatan perubatan.


Ingin Anak Kembar? Ini Cara Tingkat Peluang Hamil Kembar

Jika anda ingin mendapatkan bayi lebih daripada seorang pada satu-satu masa, mungkin sudah tiba masanya untuk anda ‘mengorek’ semula salasilah keluarga dan memikirkan diet anda – faktor-faktor ini boleh mempengaruhi kemungkinan untuk anda hamil kembar.

Sejarah keluarga wanita

Ini berkaitan sejarah kehamilan, bukannya sejarah mengenai kebapaan. Malahan, tiada perbezaan walaupun jika pasangan anda mempunyai keturunan kembar dalam keuarganya. Anda yang akan mengeluarkan telur, jadi jika anda ataupun ibu anda mempunyai kembar, atau jika adik-beradik perempuan anda mempunyai bayi kembar, maka anda juga berkemungkinan tinggi untuk hamil kembar.

Pemakanan anda

Wanita yang mengambil diet rendah-lemak, terutamanya vegan dan vegetarian, adalah kurang cenderung untuk hamil kembar berbanding dengan seseorang individu yang sesekali minum susu dan makan stik. Ini disebabkan oleh perubahan hormon bagi seseorang yang mempunyai jenis diet pelbagai, dan seseorang individu yang tinggi indeks jisim tubuh (BMI) – yang digunakan untuk mengira kesihatan berat badan anda dengan tinggi anda.

Bilangan anak yang anda ada

Semakin banyak anak yang anda ada, semakin lebih peluang anda untuk hamil anak kembar. Anda menyediakan diri anda dengan lebih peluang bertuah untuk hamil kembar. Malahan, peluang cerah jika anda mudah hamil sebelum ini.

Umur wanita

Wanita dalam lingkungan usia 30-an hingga 40-an lazim untuk hamil kembar dua dan tiga. Ini berlaku disebabkan pengendalian ovari anda dan fungsinya berbeza mengikut umur. Pada peringkat usia ini, anda mungkin akan melepaskan lebih daripada satu telur setiap bulan.

Rawatan kesuburan

Faktor lain yang boleh meningkatkan kecenderungan anda untuk hamil kembar adalah mendapatkan rawatan kesuburan seperti IVF (in vitro fertilization). Jenis ubat yang digunakan dalam rawatan ini merangsang tubuh anda untuk ovulasi dan menghasilkan telur. IUI (intrauterine insemination), kaedah di mana sperma dimasukkan ke dalam rahim menggunakan picagari, adalah satu-satunya rawatan kesuburan yang tidak meningkatkan peluang untuk hamil kembar.

Kaum

Kembar adalah lebih popular dalam kalangan masyarakat Amerika berkulit putih dan masyarakat Afrika Amerika, tetapi kurang dalam kalangan orang Asia.

Jangan terlalu bimbang jika anda sering terdengar ura-ura yang mengatakan hamil kembar bermaksud kehamilan anda tinggi-risiko. Kebanyakan ibu yang hamil kembar melahirkan bayi yang sihat. Malahan, komplikasi serius adalah kes yang jarang berlaku untuk kehamilan kembar. Walau bagaimanapun, kelahiran pramatang adalah lebih biasa dalam kehamilan kembar. Jadi, anda perlu lebih kerap berjumpa doktor untuk temu janji, berbanding dengan mereka yang hamil tunggal.


Bilakah Waktu Yang Sesuai Untuk Mula Hantar Anak Ke Tadika? Semak Dulu 7 Kemahiran Anak Ini!

Bila patut hantar anak ke kelas tadika ya? Bagaimana untuk menentukan anak sudah bersedia? Untuk mengetahui jawapannya, teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Anak bersedia ke kelas tadika?

Jadi bagaimana anda boleh menentukan sama ada anak anda bersedia untuk
pergi ke sekolah
 tadika atau memerlukan satu tahun tambahan sebelum mendaftarkan diri mereka ke tadika?

Berikut ialah petua dari pakar:

Perhatikan dengan teliti

Sebelum memutuskan sama ada untuk mendaftarkan anak anda ke tadika, perhatikan
mengenai tingkah laku
 dan perkembangannya.

Nasihat ini mungkin kelihatan biasa, tetapi hakikatnya adalah sukar untuk menilai kebolehan anak anda secara objektif.

Mungkin ketika kecil dahulu anda tidak sabar-sabar untuk memulakan sekolah, jadi secara semulajadinya, anda mengharapkan anak anda untuk mewarisi semangat yang sama.

Tugas anda adalah untuk memberi tumpuan khusus kepada kemahiran kelas tadika anak anda.

Ini bukan sekadar bermakna sama ada
 dia tahu ABCnya
tetapi juga sama ada dia tahu bagaimana untuk bersaing dengan rakan sekelasnya.

Tanya guru
prasekolahnya
 sama ada dia bermain secara berkumpulan dan bekerjasama dalam kumpulan.

Interaksi sosial anak anda dengan rakan-rakan dan orang dewasa adalah kunci kejayaan pendidikan tadikanya.

Lihat juga bagaimana anak anda berinteraksi dengan rakan sebayanya pada pesta sambutan ulang tahun, pada
waktu bermain
, dan dalam kelas.

Jika dia satu-satunya kanak-kanak yang duduk di pinggir sementara semua kanak-kanak lain terlibat dengan pelbagai aktiviti, dia mungkin mempunyai tempoh pelarasan yang mencabar apabila dia mula bersekolah.

Semak kelas tadika

Di luar umur purata pelajar, bilik darjah tadika berbeza mengikut keperibadian, walaupun di dalam daerah atau sekolah yang sama.

Keperibadian para guru memainkan peranan yang besar dalam menetapkan nada kelas.

Seseorang pengajar mungkin mengutamakan kaedah pembelajaran tradisional, seperti pengulangan yang kerap, tenaga pengajar yang lain pula mungkin menekankan pemikiran bebas dan penyelesaian masalah secara kreatif.

Kurikulum sekolah juga akan membentuk pengalaman
kelas tadika mesra
 anak anda.

Menjelang akhir tahun, adakah dia dijangka dapat mengira hingga angka 100, menambah dan menolak – dan adakah anak anda dapat menangani cabaran-cabaran ini?

Mintalah guru untuk menerangkan kurikulum dan peraturan, bagaimana dia mengendalikan
kanak-kanak
 yang tidak mengikut peraturan, dan apa yang dia lakukan untuk membantu kanak-kanak yang gigih
mempelajari pelajaran.

Jika sekolah anda tidak mempunyai hari lawatan, mintalah untuk membuat janji temu dengan guru (atau, jika dia tidak ada, dengan pengurus tadika) untuk membincangkan program tadika.

Menerima bahawa tiada pilihan yang benar-benar tepat

Tadika menandakan permulaan, bukan pengakhiran
perjalanan akademik
 anak anda.

Tanpa mengira bilakah dia memulakan persekolahan, kejayaannya akan bergantung pada sokongan yang anda beri kepadanya.
Jangan tunggu sehingga perjumpaan
ibu bapa
 dan guru diadakan.

Semak dan bertanya kepada gurunya dengan kerap untuk melihat bagaimana anak anda melakukan dan apa yang boleh anda lakukan untuk membantunya di rumah.

 Tawarkan diri anak untuk menjadi sukarelawan di dalam bilik darjah atau untuk membantu dengan projek khas.

Dedahkan anak anda kepada seberapa banyak pengalaman pendidikan yang mungkin, seperti lawatan muzium, eksperimen
sains
, waktu bercerita dan
kraf buatan sendiri
.

Berada dengan pembelajarannya akan membantu memastikan bahawa dia betul-betul berada dalam keadaan yang diperlukan olehnya, sama ada di kelas tadika dan di luar.

Adakah anda bersedia atau tidak dengan pendidikan kelas tadika anak?

Anda boleh berasa selesa menghantar anak jika dia boleh melakukan perkara yang berikut:

Duduk
diam dan mendengar cerita dengan penuh perhatian selama sepuluh minit.

Bermain bersama dengan orang lain (bergilir, berkongsi, selesaikan konflik dengan baik).

Ikuti dua langkah arahan yang mudah (“Sila
pilih buku
, dan kemudian bawa ke meja anda”).

Minta bantuan apabila dia memerlukannya.

Ekspresikan dirinya dalam ayat lengkap sekurang-kurangnya lima perkataan dan difahami oleh bukan ahli keluarga.

Menggunakan
bilik mandi
 dengan sendiri.

Walaupun kemahiran ini bukan prasyarat pertama, anda harus mula bekerja dengan anak anda satu atau dua bulan sebelum tadika bermula melalui aktiviti-aktiviti berikut:

Memotong dengan gunting.

Mengenal pasti beberapa bunyi berirama dan bunyi awal perkataan.

Mengira dari 1 hingga 10.

Zipping atau butang jaket sendiri.

Mengemas begnya
sendiri.

Menggunakan pensil atau krayon dengan betul.

Membaca
beberapa kata penglihatan biasa, seperti ibu dan pergi.

Menyanyi seluruh lagu abjad.

Menulis namanya.

Baca juga:

Ingat setiap kanak-kanak dan keluarga adalah unik

Ketepikan dahulu kebiasaan yang dilakukan oleh ibu bapa lain, umur anak anda tidak perlu menjadi satu-satunya kelayakan untuk sama ada dia harus dihantar masuk ke kelas tadika atau menunggu setahun lebih lewat.

Apabila anak sudah bersedia untuk memulakan tadika, dia sepatutnya dapat menyatakan perasaannya melalui kata-kata selain dengan cara berteriak, meraih, menangis, atau melemparkan dirinya ke lantai.

Berikut adalah beberapa soalan yang disyorkan untuk dijawab dengan jujur untuk membantu anda membuat keputusan umur anak masuk tadika:

Adakah dia bersama rakan sekelas lain? (Adakah dia dapat memulakan perbualan? Adakah dia dapat mengekalkan perbualan yang singkat?) Bolehkah dia duduk diam selama beberapa minit?

Bolehkah dia meminta pertolongan?

Bolehkah dia menulis namanya?

Adakah dia mengetahui abjad?

Sebanyak manakah nombor yang boleh dikira olehnya?

Adakah dia bercakap dengan betul sepanjang masa?

Adakah perbendaharaan kata beliau mencukupi untuk usianya?

Pada akhirnya, anda dan pasangan anda perlu selesa dalam keputusan anda berdasarkan tahap kesediaan sosial, emosi dan
kognitif anak
 anda.

Permulaan yang awal mempunyai kebaikan dan keburukannya, begitu juga jika anda memulakannya lewat.


Sakit Masa Penetrasi Tanda Masalah Vaginismus! Cuba Tip Hangatkan Hubungan Intim Ini

Anda sering sakit ketika bersama suami? Keadaan itu mungkin disebabkan oleh masalah seksual dikenali sebagai vaginismus. Tapi usah risau, kami ada tip untuk bantu anda menikmati hubungan intim. Pasti teknik ini berkesan!

Untuk mendapatkan lebih banyak info tentang Kesihatan Seksual, sila dapatkannya

di sini.

Vaginismus punca sakit ketika bersama

Bagi mereka yang pertama kali mendengar tentang vaginismus ini, istilah tersebut kedengaran agak pelik, kan?

Sudah tentu anda mahu mengetahui apakah yang dimaksudkan dengan vaginismus. Umumnya, ia adalah satu
 masalah seksual wanita
.

Vaginismus merupakan keadaan di mana
 dinding faraj
 mengetat secara tidak sengaja apabila bahagian tersebut dirangsang
1
.

 Ini bermakna saat melakukan hubungan suami isteri, pasangan wanita akan berasa sakit, terutamanya apabila si suami cuba melakukan
 penetrasi
2
.

Sudah tentu kalian tidak akan dapat menikmati hubungan seks yang berlangsung itu.

Bukan itu sahaja, otot yang mengeras di sekitar faraj juga boleh membuatkan
 zakar yang tegang
 tersepit atau sukar untuk dikeluarkan. Aduh, macam mana ni?

Jangan bimbang, jika anda berdepan dengan isu sakit ketika bersama pasangan ini, Hello Doktor ada beberapa petua seks yang boleh dicuba.

Siapa tahu, selepas ini anda boleh menikmati hubungan intim dengan sepenuhnya.

Petua atasi sakit ketika bersama semasa seks

Umumnya, wanita dengan vaginismus masih boleh menikmati hubungan seks.

Namun ia memerlukan lebih banyak usaha agar aktiviti di ranjang tersebut dapat memberikan keselesaan.

Tip yang dikongsikan di bawah boleh dicuba agar persetubuhan berlangsung lebih menyenangkan dan selesa, walaupun hakikatnya anda mempunyai isu berkaitan masalah seksual.

Semoga bermanfaat!

1. Mulakan dengan perlahan

Luangkan sedikit masa untuk mengenali tubuh anda sendiri, khususnya pada bahagian faraj. Paling penting, jangan tergesa-gesa. Anda harus melakukannya secara santai dan tenang
3
.

Pertama sekali, sentuh bahagian luar
 alat sulit
 dengan perlahan dan rasakan sensasinya.

Setelah berasa selesa dan badan boleh menerima rangsangan tersebut, cuba untuk masukkan jari anda secara perlahan-lahan ke dalam faraj (seperti ketika si suami melakukan
fingering
).

Jika percubaan untuk memasukkan jari berjaya dan
 faraj tidak mengetat
, cuba untuk memberikan rangsangan faraj yang lebih kuat.

Mungkin anda boleh memasukkan lebih daripada 1 jari ke dalam faraj. Lakukan eksperimen bagi mewujudkan rasa selesa faraj terhadap rangsangan tersebut.

Seandainya percubaan merangsang faraj berjaya, kini tiba masanya
untuk suami
 anda melakukannya pula.

Pada permulaan hubungan intim, pesan kepada pasangan usah terlalu gelojoh melakukan tusukan zakar. Minta si dia menyentuh alat kelamin anda dengan lembut dan perlahan.

Ketahuilah vaginismus tidak langsung menjejaskan keupayaan diri untuk terangsang secara seksual atau mencapai orgasma. Seks boleh dinikmati tanpa penetrasi.

Penyelidikan menunjukkan bahawa lebih daripada satu pertiga wanita berusia 18 hingga 94 tahun memerlukan
rangsangan klitoris
 untuk orgasma
4
.

Sekiranya anda berasa tidak selesa dan sakit ketika bersama sewaktu rangsangan jari itu berlaku, berterus-terang kepada pasangan dan minta mereka untuk berhenti seketika.

2. Rangsang bahagian badan lain untuk atasi sakit ketika bersama

Walaupun seseorang wanita itu mungkin mengalami masalah seksual vaginismus, namun ia tidak bermakna mereka berbeza berbanding yang lain dalam hal berkaitan dorongan seks.

Maksudnya, mereka juga mempunyai keinginan untuk
 melakukan hubungan seks dengan pasangan
, sama seperti mana-mana wanita lain.

Cuma, bezanya mereka tidak dapat mengawal tindak balas badan apabila bahagian faraj menerima
 rangsangan ketika penetrasi
 atau sentuhan seksual berlaku.

Sebab itulah, perlunya untuk merangsang bahagian lain pada badan dan bukannya faraj semata-mata!

Mulakan dengan pelukan, ciuman dan urutan pada bahagian badan lain sebagai satu rangsangan. Biarkan pasangan anda menyentuh bahagian badan lain dengan perlahan
5
.

Matlamatnya adalah untuk menciptakan keseronokan tanpa memfokuskan hanya kepada sentuhan alat kelamin
5
. Ingatkan si dia agar tidak terburu-buru dan gelojoh saat memberikan sentuhan pada badan.

Semasa pasangan meneroka badan anda, lakukan gerakan balas dengan menggerakkan tangan ke
 bahagian sensitif si dia
 agar aksi seks menjadi lebih panas.

Antara bahagian
 sensitif lelaki yang boleh anda ‘kacau’ adalah leher dan telinga
. Di samping itu, bisikkan juga kata-kata romantis sambil merenung ke mata pasangan anda dengan mendalam.

Secara tidak langsung, tindakan tersebut akan mengeratkan lagi hubungan kalian, biar bertambah mesra!

Baca juga:

3. Lakukan seks oral

Cara terbaik untuk memanjakan suami adalah dengan melakukan seks oral
6
.

Sudah tentu, ia petua yang selamat elakkan sakit ketika bersama dan amat membantu untuk mereka berhati-hati dengan pasangan yang ada masalah seksual seperti vaginismus.

Sebelum memulakan sesi panas ini, buatkan si dia berasa selesa dan
 ciptakan suasana yang tenang serta romantis
.

Tapi ingat untuk
 seks oral
, anda perlu menggunakan bahagian mulut terutamanya lidah
6
, maka pastikan suami membersihkan zakarnya terlebih dahulu.

Tanyakan pasangan posisi
 apa yang memberikannya lebih rasa santai dan selesa. Mungkin anda boleh berbaring, berlutut dan sebagainya.

Penggunaan pelincir bantu atasi sakit ketika bersama

Gejala vaginismus boleh menjadi lebih teruk jika tidak cukup aksi pemanas atau
foreplay
7
 sebelum penetrasi.

Sentuhan, ciuman dan aktiviti seksual lain boleh dilakukan sebagai rangsangan semasa meneroka tubuh satu sama lain secara kreatif.

Wanita dengan vaginismus mungkin memerlukan lebih rangsangan. Jadi
gunakan pelincir
 berasaskan air yang berfungsi menambah kelembapan pada permukaan faraj, sekali gus melegakan kesakitan si isteri semasa bersetubuh
8
.

Pelbagai variasi pelincir berasaskan air keluaran Durex, jenama syarikat gergasi pencegah kehamilan, boleh anda dapati di pasaran seperti
Basic, Sensation
 atau
Massage 2 in 1.

Penggunaan pelincir ini dipercayai dapat meningkatkan kepuasan hubungan intim di
kamar tidur
 dan sesuai untuk aksi
foreplay
 serta juga boleh digunakan untuk urutan badan bagi merangsang pasangan.

Klik
di sini
 untuk mendapatkan maklumat lanjut tentang pelincir Durex.

Jangan teragak-agak untuk berjumpa doktor

Vaginismus adalah masalah seksual yang boleh mencetuskan
 konflik dalam rumah tangga
, menjejaskan kehidupan seks dan keyakinan diri seorang wanita
9
.

Berita baiknya, melalui pendekatan dan terapi yang betul, keadaan tersebut boleh diatasi. Masih belum terlambat untuk merawatnya dan anda boleh mengawal semula badan.

Jadi, sekiranya petua yang dikongsikan di atas tidak membantu mengatasi sakit ketika bersama suami, jangan ragu untuk mendapatkan bantuan perubatan.


“Bulu Badan Banyak Sebab Hormon Tinggi Lah Ni”. Betul Ke Tak?

Pernah anda ditanya mengenai punca bulu roma berlebihan di badan atau menerima usikan seperti ini,

“Akim, banyaknya bulu kat tangan dengan kaki kau. Dah macam bigfoot…”, sapa Ajai pada Akim dengan usikannya.

“Ni sebab hormon kot. Tu banyak bulu kat badan aku. Kau nak ke? Amiklah sikit kat badan aku ni”, balas Akim pula.

Ha, sekejap. Betul ke bulu badan banyak sebab hormon? Fakta atau sekadar mitos? Ikuti jawapan di bawah mengenai bulu badan Akim.

Untuk mendapatkan lebih banyak info tentang Kesihatan Wanita, sila dapatkannya
di sini.

Hormon penyebab bulu roma berlebihan

Benar. Antara punca bulu roma berlebihan seseorang individu itu memiliki jumlah bulu yang lebih banyak daripada orang lain adalah kerana hormon.

Hormon
 yang disebut sebagai androgen inilah menjadi sebab bulu-bulu badan anda tumbuh.

Doktor merujuk kepada androgen sebagai satu
hormon
 lelaki, walaupun kedua-dua lelaki dan perempuan menghasilkan androgen dalam
tubuh
.

Apabila seseorang individu menghasilkan terlalu banyak androgen dalam tubuh, ia akan menyebabkan pertumbuhan lebih banyak bulu badan daripada biasa.

Beberapa keadaan kesihatan boleh menyebabkan tubuh badan menghasilkan lebih banyak androgen daripada biasa.

Baca juga:

Punca bulu roma berlebihan dalam kalangan wanita

Sindrom ovarium polikistik atau PCOS
adalah penyebab utama bulu badan berlebihan yang berlaku dalam kalangan wanita.

PCOS adalah satu keadaan ketidakseimbangan hormon yang menyebabkan tubuh badan menghasilkan terlalu banyak androgen, seterusnya menambahkan bilangan bulu badan.

Menurut kajian yang diterbitkan dalam jurnal American Family Physician pada tahun 2012, PCOS telah menyebabkan 72% hingga 82% kes hirsutism dalam kalangan wanita.

Apa itu hirsutism? Hirsutism adalah pertumbuhan bulu atau rerambut yang tidak normal pada wajah dan tubuh seseorang, terutama pada wanita.

Walaupun begitu, terdapat juga faktor-faktor kecil lain yang boleh menyebabkan pertumbuhan bulu secara berlebihan dalam kalangan wanita antaranya hiperplasia adrenal kongenital,
tumor
, ubat-ubatan, tiroid dan
hyperprolactinemia
.

Jika bimbangkan mengenai punca bulu roma berlebihan pada tubuh, dapatkan konsultasi daripada doktor.


Minyak Lintah Boleh Besarkan Zakar, Jangan Meluru! Ini Kesan Sampingan Anda WAJIB Tahu

Orang lelaki, pernah tak anda pakai minyak lintah untuk membesarkan zakar? Benarkah ia membantu prestasi atas ranjang?

Setiap pasangan suami isteri pasti mengidamkan hubungan seks yang menakjubkan dan memuaskan. Bagi mencapai hasrat ini, kedua-dua pasangan perlu mengekalkan prestasi seks yang terbaik. Pun begitu, kebanyakan sang lelaki kini sangat mudah dan cepat tewas di ranjang.

Disebabkan itu, mereka mula menggunakan minyak lintah yang sangat popular dalam membantu
prestasi seks lelaki.
Ada juga yang mengatakan ia mampu membesarkan zakar! Untuk mengetahui kebenaran dakwaan tersebut, sila ikuti artikel ini dengan lebih lanjut.

Sejak kebelakangan ini, minyak lintah telah menjadi salah satu produk permintaan ramai tidak kira di
stor jamu
 atau atas talian.

Popularitinya tidak lagi dapat disangkal dan telah menjadi satu norma dalam kehidupan masyarakat Melayu terutamanya bagi menyemarakkan lagi prestasi seks mereka. Persoalannya, apakah itu minyak lintah dan fungsinya?

Untuk mendapatkan lebih banyak info tentang Kesihatan Lelaki, sila dapatkannya
di sini
.

Apa itu minyak lintah?

Minyak lintah adalah sejenis produk untuk prestasi seks yang diperbuat daripada ekstrak lemak lintah, sejenis cacing penghisap darah yang berhabitat di kawasan perairan.

Dikatakan, produk ini mengandungi
Hirudo Medicalis
, juga dikenali sebagai lintah perubatan yang sangat popular dalam terapi lintah untuk tujuan perubatan. Produk ini sangat mudah digunakan, hanya dengan
menyapunya pada zakar dan urut untuk beberapa minit sebelum beraksi di ranjang.

Apa fungsi minyak ini?

Fungsi utama minyak lintah adalah untuk meningkatkan prestasi seks lelaki. Dikatakan, produk ini mempunyai keupayaan untuk melancarkan darah beku pada saluran darah di kawasan zakar.

Jadi, penggunaannya mungkin boleh membantu peredaran darah menjadi lebih lancar lantas menggalakkan kemampuan ereksi yang hebat.

Ada satu lagi fungsi produk ini yang masih belum terbukti secara klinikal, iaitu
membesarkan saiz zakar.

Benarkah minyak ini mampu membesarkan saiz zakar?

Hakikatnya, tiada satu pun produk yang menjanjikan pelbagai manfaat terhadap prestasi seks telah terbukti secara klinikal. Bahkan dalam banyak kajian saintifik kini, produk ini hanya bersifat plasebo semata-mata.

Ini bermaksud jika ada individu yang menggunakannya dan berasa prestasi seks mereka telah meningkat secara tiba-tiba sahaja, ia hanya kesan kepada mental anda dan bukan terhadap fizikal anda.

Menurut
Food and Drug Administration

(FDA), produk-produk prestasi seks seperti minyak lintah, minyak belacak, minyak bulus, gambir dan lain-lain sebenarnya mungkin tidak mendatangkan apa-apa manfaat terhadap prestasi seks dan pembesaran saiz zakar secara khususnya, tetapi hanya bersifat plasebo sahaja.

 Bukan itu sahaja, bahan-bahan yang terkandung di dalamnya malah mungkin akan membahayakan kesihatan anda.

Jadi, kenyataan yang mengatakan minyak lintah ini mampu membesarkan saiz zakar adalah auta semata-mata!

Adakah terdapat cara lain untuk membesarkan saiz zakar?

Selain menggunakan produk-produk tersebut, ada satu lagi cara lain membesarkan saiz zakar anda iaitu
penis stretching
. Metode ini dilakukan dengan
cara menggunakan tangan
anda untuk melakukan urutan atau regangan kepada zakar anda atau menggunakan alatan teknologi.

Meskipun ada kajian yang menyetujui metode ini, keputusannya adalah minimum dan dalam beberapa kes kesannya mungkin hanya sementara sahaja.

Anda boleh melakukan metode ini dengan cara manual iaitu menggunakan tangan untuk mengurut atau meregang tisu pada zakar anda. Ideanya, ia bertujuan untuk membuat
micro-tears
pada tisu zakar yang akan membuatnya kelihatan lebih besar.

Selain itu, anda juga boleh menggunakan alatan teknologi seperti
pengepam zakar.
 Ideanya, ia bertujuan untuk menghasilkan ereksi secara serta-merta pada zakar anda.

Ada banyak anekdot yang mengatakan kedua-dua metode ini adalah berkesan untuk membesarkan saiz zakar.

Menurut kajian pada 2010 berkenaan Andropenis – sejenis alat untuk membesarkan zakar, penggunaannya setiap hari secara rutin mampu membesarkan zakar daripada 1.8 ke 3.1 sentimeter panjang.

Pun begitu, penggunaannya mungkin boleh mendatangkan pelbagai kesan sampingan yang lain seperti:

Zakar membengkak

Zakar menjadi kebas

Kemerahan pada zakar

Kegatalan pada zakar

Kerosakan saraf zakar

Selain belum terbukti sepenuhnya secara klinikal, metode pembesaran zakar ini juga boleh mendatangkan pelbagai kesan sampingan yang lain.

Penggunaan minyak ini juga bukan merupakan cara yang sesuai untuk membesarkan zakar. Sebaiknya, anda perlu lebih fokus kepada diet, stamina dan gaya hidup yang boleh meningkatkan prestasi seks.

Anda perlu tahu bahawa saiz tidak penting, yang lebih penting adalah
prestasi ketika melakukan seks.


Pencemaran Udara: Pembunuh yang Tidak Disedari

Mengikut data Pertubuhan Kesihatan Sedunia (WHO) mengenai bandar yang paling tercemar, wilayah timur Mediterranean dan Asia Tenggara mempunyai pencemaran udara luar yang paling teruk di dunia. India sahaja mendahului senarai dengan enam bandar-bandarnya berada di 10 bandar teratas di dunia yang paling tercemar. Terdapat banyak faktor yang menyebabkan keadaan yang tidak semulajadi ini berlaku. Asap yang dihasilkan oleh kereta, bas dan kapal terbang semakin banyak di udara terutamanya di bandar-bandar besar. Aktiviti membakar hutan serta pembakaran terbuka menyebabkan keadaan udara memburuk secara langsung. Selain itu, asap yang tidak ditapis daripada kilang-kilang dan kemudahan perindustrian juga memberi kesan kepada kualiti udara yang selalu kita bergantung.

Kesan-kesan pencemaran udara

Gas berbahaya seperti karbon monoksida dan nitrogen dioksida boleh menyebabkan banyak
penyakit
 kepada manusia. Malah, 1 dalam 9 kematian yang berlaku di seluruh dunia disebabkan oleh pencemaran udara sahaja. 1.4 juta kematian berlaku setiap tahun akibat strok dan 2.4 juta kematian akibat penyakit jantung. WHO menyatakan bahawa negara berpendapatan rendah dan sederhana mempunyai pendedahan yang tinggi terhadap pencemaran udara dan bukannya negara berpendapatan tinggi. Orang yang terdedah kepada udara yang tercemar sama ada pencemaran udara diluar rumah atau didalam rumah berisiko tinggi untuk mendapat penyakit kronik lain seperti
kanser paru-paru
 dan jangkitan pernafasan termasuk pneumonia.

Cara-cara untuk mengurangkan pencemaran udara

Terdapat beberapa cara yang lestari yang boleh kita gunakan untuk sekurang-kurangnya mengurangkan risiko mengalami penyakit sedemikian serta mengekalkan kesejahteraan bumi. Pertama, gunakan dan menggalakkan orang lain menggunakan pengangkutan awam berkuasa elektrik yang disediakan di bandar-bandar dan bukannya memandu kereta persendirian. Ini membantu  mengurangkan zarah halus dalam udara yang tercemar. Kaedah kedua yang boleh membantu untuk mengurangkan asap adalah dengan menggunakan sumber tenaga boleh diperbaharui seperti turbin angin sepertimana yang dilaksanakan oleh Perancis dan Kanada untuk menghasilkan tenaga atau menggunakan tenaga solar yang dituai daripada cahaya matahari sepertimana Jerman dan China sedang laksanakan. Ketiga, bertukar daripada bahan bakar diesel kepada gas asli mampat (CNG) untuk mengurangi pelepasan karbon dioksida. Bahan api diesel mengeluarkan lebih banyak karbon hitam yang menjadikan alam sekitar lebih tercemar. Di samping itu, CNG boleh menggantikan diesel, petrol dan propana dan menghasilkan gas yang kurang berbahaya semasa pembakaran bahan api.

Bencana alam sering berlaku apabila aktiviti tidak semulajadi yang berlaku tidak dikawal dan sememangnya menjejaskan kehidupan manusia. Sejarah mengajar kita bahawa beberapa dekad yang lalu apabila reaktor nuklear dimatikan di Kemudahan Nuklear Chernobyl di Ukraine, bahan radioaktif tersebar melalui udara dan menyebabkan 4000 kematian kanser yang berkaitan dengan udara tercemar di sekitar kemudahan nuklear itu. Penjagaan alam sekitar adalah penting untuk menjaga kesejahteraan planet bumi itu sendiri dan kualiti kehidupan manusia yang baik.


Ibu Hamil, Nak Mandi Pun Kena Berjaga-jaga Juga Tau, Ini 23 Benda PENTING Perlu Ambil Tahu

Membersihkan diri adalah perbuatan yang boleh memberikan keselesaan tetapi ada perkara perlu dititikberatkan oleh ibu hamil semasa mandi. Ini 23 tip penjagaan untuk wanita hamil mandi yang perlu diketahui.

Boleh ke wanita hamil mandi?

Mandi dengan pancuran air suam pastinya boleh memberikan ketenangan kepada diri. Bahkan bukan itu sahaja ia juga boleh
menghilangkan keletihan
 serta sengal badan.

Tetapi bagaimana cara mandian yang selamat untuk
bayi dalam kandungan
?

Jika anda pernah mendengar tentang kepercayaan bahawa wanita mengandung tidak disarankan untuk mandi, percayalah itu adalah sekadar mitos semata-mata.

Adakah anda sanggup untuk tidak mandi selama 9 bulan
tempoh kehamilan
? Euww…tidak

boleh dibayangkan.

Secara umumnya, tiada kesalahan untuk wanita hamil mandi. Walau bagaimanapun, terdapat beberapa tip penjagaan ketika mandi yang perlu diberikan perhatian.

Sebagai contoh,
air mandian haruslah tidak boleh terlalu panas
 serta tidak disarankan untuk mandi terlalu lama. Tetapi kenapa?

Mandi di dalam air panas untuk tempoh lama boleh menyebabkan hipertermia. Sekiranya keadaan ini berlaku, suhu badan akan meningkat secara mendadak dan tidak normal.

Kesan hipertermia yang boleh dialami adalah:

Penurunan tekanan darah menyebabkan kehilangan oksigen dan nutrien kepada bayi dan
meningkatkan risiko keguguran

Kelesuan, pening dan pengsan

Berisiko alami
komplikasi kelahiran
 seperti kecacatan tiub saraf khususnya jika pendedahan berlaku dalam trimester pertama

Penjagaan untuk wanita hamil mandi ikut trimester

Bagaimana untuk memastikan wanita yang sedang hamil mandi dengan cara yang selamat?

Jangan risau, ada caranya. Berikut dikongsikan antara tip penjagaan ketika mandi yang boleh diamalkan, cubalah.

Trimester pertama

Sebaiknya, pastikan suhu air berada dalam keadaan suam, tidak terlalu panas dan tidak juga sejuk

Hadkan tempoh mandi sehingga 10 minit atau kurang daripada itu

Untuk tip penjagaan ketika mandi paling penting adalah untuk membeli produk mandian yang bebas bahan kimia toksik

Trimester kedua

Mandi seperti biasa, melainkan doktor menyarankan sebaliknya

Pastikan suhu air seimbang, tidak terlalu panas dan tidak terlalu sejuk

Mandi untuk tempoh yang pendek bagi mengurangkan risiko terkena
jangkitan faraj

Jika mengalami kekejangan atau sakit pada bahagian kaki, rendamkan kaki dengan air panas

Trimester ketiga

Sekali lagi, suhu adalah perkara yang paling penting, dinasihatkan untuk menggunakan air suam

Kenal pasti pada sebarang gejala atau simptom, seperti rasa
mual, pening
 atau sebarang tanda tidak selesa. Jika berlaku, berhenti mandi dan segera keluar daripada bilik air

Tahap keseimbangan dan pergerakan untuk wanita hamil mandi mungkin sedikit terjejas dalam tempoh ini, jadi dapatkan bantuan untuk masuk dan keluar daripada bilik air, jika perlu

9 tip penjagaan ketika mandi

Berikut adalah beberapa tip penjagaan mandi lain yang harus sentiasa diingat oleh wanita berbadan dua sepanjang tempoh 9 bulan kehamilan, iaitu:

Sentiasa memantau suhu badan semasa mandi untuk mengelakkan menjadi terlalu panas.

Jangan mandi menggunakan air panas jika mengalami demam.

Jika anda mula berpeluh dengan banyak, segera keluar daripada bilik atau tab mandi. Sejukkan badan dengan
memperbanyakkan minum air.

Elakkan daripada mandi garam, mandi buih atau menggunakan sebarang produk dengan kandungan
phthalates
mahupun bahan kimia lain. Ia boleh mengubah pH faraj dan mengakibatkan ruam pada
bahagian alat sulit.

Hindari tabiat mandi menggunakan sebarang minyak kerana ia boleh mengakibatkan
reaksi alahan
, kelahiran awal atau keguguran.

Mandian lulur juga dilarang untuk dilakukan kepada wanita mengandung kerana mengandungi garam
Epsom
 – boleh menghilangkan kelembapan dan minyak semula jadi badan. Kesannya kulit akan berasa kering dan sensitif.

Letakkan tikar anti-licin di lantai bilik air untuk elakkan risiko tergelincir dan terjatuh.

Jika menggunakan tab mandi, elakkan daripada menenggelamkan kepala, bahagian dada atas, lengan dan bahu. Ia untuk hindari risiko badan menjadi terlalu panas.

Jika wanita hamil mandi, elakkan daripada menggunakan tab mandian panas, sauna, mandian wap dan persekitaran yang panas.

Adakah bahaya wanita hamil mandi pada waktu malam?

Bahaya mandi malam bagi wanita hamil adalah perkara yang tidak logik. Malahan tabiat itu sebenarnya mungkin dapat membantu memberikan
anda waktu tidur malam yang lebih nyenyak
.

Tidur adalah penting untuk memastikan badan mendapat rehat yang mencukupi, terutama bagi ibu mengandung.

Kesukaran untuk tidur adalah 1 masalah biasa bagi wanita yang sedang hamil khususnya ketika trimester kedua dan ketiga.

Antara cara bagi mengatasi keadaan ini adalah dengan mandi air suam sebelum tidur. Ia membantu menenangkan saraf, meredakan tekanan dan memberikan keremajaan kepada tubuh.

Selain itu, mandi pada waktu malam sebelum tidur membolehkan badan berehat dan menjadikan proses peredaran darah menjadi lebih baik.

Sudah tentu itu semua dapat membantu ibu mengandung untuk mendapat
tidur yang berkualiti
.

Penjagaan diri

Penjagaan diri ketika hamil adalah perkara penting. Ini kerana ia turut melibatkan keadaan bayi dalam kandungan.

Jika anda mempunyai sebarang kebimbangan atau keraguan, dapatkan nasihat dan rundingan daripada pakar.


Cuaca Terik Elok Minum Teh Panas? Ini 10 Makanan Musim Panas Penghilang Dahaga!

Panasnya cuaca! Tekak pun dah mula rasa haus. Tahukah anda, ada banyak makanan musim panas yang boleh membantu anda kekal hidrat? Sebenarnya, ada banyak makanan yang menyejukkan badan. Makanan ini juga mudah untuk didapati, kebanyakannya ada di pasar raya berdekatan!

Dalam artikel kali ini, kami akan bincangkan mengenai
makanan cuaca panas
 yang sesuai untuk anda dan seisi keluarga. Jom baca!

Untuk mendapatkan lebih banyak info berkenaan Pemakanan Sihat, anda boleh klik
di sini
.

10 makanan musim panas untuk elakkan dehidrasi

Untuk elakkan dehidrasi
, anda perlu pastikan badan menerima banyak air dan cecair pada waktu panas.

Bahang matahari boleh membuatkan kita berpeluh lebih banyak daripada biasa, jadi pemilihan makanan yang betul sangat penting untuk pastikan kita tidak
mengalami strok haba.

Di bawah, kami senaraikan 10 makanan yang menyejukkan badan, sesuai untuk musim panas!

1. Buah tembikai

Buah tembikai sangat terkenal pada musim panas. Selain rasanya yang sedap,
tembikai juga mengandungi 90% air
 yang dapat membantu kita menangani dehidrasi. Ia juga mengandungi serat yang dapat mengurangkan sembelit.

Likopena merupakan pigmen yang memberikan warna merah kepada buah tembikai. Pigmen yang turut terkandung dalam buah tomato, betik dan jambu batu ini juga dapat melindungi kita daripada selaran matahari!

2. Teh panas

Hah, minum air hangat pada musim panas? Betul ke boleh mengurangkan kepanasan?

Benar, minuman berais dapat mengurangkan dahaga. Namun, air hangat dapat membantu meregulasi suhu badan kita.

Teh panas merupakan sejenis diuretik. Ia akan menyebabkan anda
membuang air kecil
 dan berpeluh dengan lebih kerap.

Badan mungkin akan kehilangan lebih banyak air, namun proses evaporasi yang berlaku melalui peluh dapat membuatkan badan anda lebih sejuk.

3. Air kelapa, makanan musim panas yang terkenal

Air kelapa
 merupakan antara makanan musim panas yang sangat popular. Ia juga dikenali sebagai minuman isotonik semula jadi.

Selain rasanya yang manis, air kelapa dapat mengurangkan risiko dehidrasi. Ia juga mengandungi banyak nutrien dan mineral seperti kalsium, magnesium, fosforus dan juga potassium yang penting untuk badan.

Baca juga:

Tak Perlu Minuman Isotonik, Ini Manfaat Minum Air Kelapa Selepas Bersukan!

Bolehkah Penghidap Kencing Manis Minum Air Kelapa, Tak Naik Ke Paras Gula?

4. Timun

Timun merupakan sayuran
 yang sangat sesuai dimakan ketika musim panas. Sama seperti buah tembikai, timun mengandungi hampir 95% air. Kandungan air yang tinggi ini dapat memastikan badan anda sentiasa sejuk dan hidrat.

Cuba letakkan timun dalam peti ais dan makan secara mentah atau dijadikan salad. Timun lebih sesuai dimakan begitu sahaja kerana kebanyakan air di dalamnya akan hilang selepas dimasak.

5. Sup

Sup yang hangat mungkin lebih sesuai dinikmati pada musim hujan.

Walau bagaimanapun, makan nasi bersama sup bukan sahaja dapat menurunkan suhu badan anda, ia juga dapat memastikan anda kekal hidrat. Jangan lupa, cecair juga dikira sebagai air!

Sama seperti teh panas, sup akan menggalakkan anda berpeluh. Apabila peluh tersejat, badan kita akan rasa lebih sejuk.

Makanan musim panas 6: Yogurt

Yogurt merupakan sejenis pencuci mulut yang manis dan mudah untuk didapati. Anda boleh beli sepaket yogurt dan bawa bersama anda ke kelas, tempat kerja atau keluar bercuti.

Protein dalam yogurt
 dapat mengisi perut dan membuatkan anda rasa kenyang. Ia juga dapat membantu anda mengelakkan makanan yang masin dan tinggi kalori.

Malah, yogurt juga
mengandungi probiotik
 yang dapat memastikan sistem pencernaan anda sentiasa sihat.

7. Jus buah-buahan sitrus

Buah oren dan lemon
kaya dengan vitamin C
 dan potassium, sejenis nutrisi yang sangat penting pada musim panas.

Potassium boleh keluar daripada badan melalui peluh dan tersejat. Ia membuatkan anda lebih berisiko untuk mengalami kekejangan otot.

Buah oren juga terdiri daripada 80% air. Jus oren atau lemon sangat sesuai dinikmati ketika cuaca panas. Anda juga boleh tambah soda untuk rasa yang lebih sedap!

8. Mangga

Jika anda sedang mencuba untuk menurunkan berat badan,
buah mangga
 merupakan antara makanan musim panas yang paling berkhasiat!

Mangga tidak mempunyai banyak kalori. Malah, kandungan zat besinya yang tinggi dapat membantu kita meningkatkan tahap kalsium dalam badan.

Bukan itu sahaja, jika dimakan sejuk, mangga dapat membantu mengurangkan strok haba. Ia juga mengandungi vitamin A dan C yang dapat meningkatkan sistem imun badan.

Tip beli mangga:

Jangan fokus pada warna ketika memilih mangga. Warna bukanlah tanda utama buah mangga masak atau tidak.

Picit mangga sedikit. Mangga yang masak rasa lembik apabila dipicit. Mangga yang belum masak pula lebih keras.

Bau mangga sebelum beli. Cium pada kawasan batangnya. Jika ia berbau wangi, maksudnya ia manis dan sudah masak!

9. Jagung

Sedapnya jagung! Kalau dimakan panas-panas pada waktu petang, fuh… Jagung bukan sahaja sedap dan berkhasiat, ia juga
kaya dengan serat
!

Jagung dapat membekalkan badan dengan
lutein
 dan
zeaxanthin,
sejenis antioksidan yang penting untuk kesihatan mata. Antioksidan ini juga dapat mengurangkan risiko degenerasi makula yang dapat menyebabkan kebutaan dalam kalangan warga emas.

Makanan musim panas 10: Air kosong

Jangan lupa,
minum banyak air kosong
 pada musim panas. Setiap hari, kita akan kehilangan antara 2 – 2 ½ liter cecair melalui perpeluhan, pernafasan, perkumuhan dan penyahtinjaan.

Sebab itulah, kita perlu minum 6-8 gelas air setiap hari. Namun, pada musim panas, anda mungkin perlu tambah jumlah air dan cecair yang diambil setiap hari. Air juga merupakan antara makanan musim panas yang menyejukkan badan.

Jangan risau, cecair dalam makanan seperti sup atau
minuman seperti kopi
, susu dan teh juga dikira. Namun, jangan biasakan diri minum banyak air manis ya!


Wanita Yang Sukar Hamil, Jom Cuba 11 Tip Untuk Dapatkan Kehamilan Sihat!

Anda mempunyai pengalaman berdepan
kesukaran untuk hamil
. Jadi apakah persediaan sebelum mengandung yang perlu dilakukan bagi memastikan anda mendapat kehamilan sihat?

Ikuti perkongsian artikel ini jika ingin mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Kehamilan sihat: Persediaan sebelum mengandung

Masalah kemandulan
, kesukaran untuk hamil atau keguguran pastinya sedikit sebanyak memberi impak kepada emosi anda.

Namun jika sedang merancang untuk hamil, anda perlu memastikan diri dalam keadaan sihat semaksimum mungkin. Ini penting bagi meningkatkan peluang untuk memiliki zuriat.

Berikut Hello Doktor kongsikan beberapa tip untuk membantu meningkatkan tahap kesuburan anda dan mendapatkan kehamilan yang sihat.

Pengambilan air

Ketika merancang kehamilan, sangat penting untuk memastikan anda
mendapatkan air secukupnya
 – antara 8-10 cawan sehari.

Ini membantu buah pinggang untuk mengeluarkan bahan buangan daripada tubuh dan meningkatkan cecair serviks lebih berkualiti serta subur.

Persediaan sebelum mengandung #Hindari alkohol

Idea yang baik adalah untuk mengelakkan atau sekurang-kurangnya mengehadkan pengambilan alkohol kerana minuman ini boleh mengurangkan kesuburan.

Jika anda ingin mencuba untuk hamil atau sedang mengandung, elakkan alkohol sepenuhnya.

Kafein

Kafein dianggap menyekat
pertumbuhan bayi
 yang sedang berkembang dengan menyempitkan saluran darah dan mengurangkan alirannya ke rahim.

Anda dinasihatkan untuk mengehadkan pengambilan kafein hingga di bawah 300 mg sehari, bersamaan 4 cawan kopi segera, 3 cawan kopi segar atau 6 cawan teh.

Elakkan merokok sebagai tip persediaan sebelum mengandung

Wanita yang merokok
 mempunyai peluang untuk hamil 40% lebih rendah berbanding dengan mereka yang tidak merokok.

Merokok juga mengurangkan jumlah sperma dan meningkatkan keabnormalan sperma pada lelaki.

Ini bermakna untuk kehamilan sihat, anda dan pasangan perlu berhenti merokok.

Baca juga:

Bersenam untuk kehamilan sihat

Wanita yang kerap bersenam cenderung untuk tidak mengalami kesan sampingan atau komplikasi kehamilan yang tidak menyelesakan seperti sakit belakang dan pergelangan kaki bengkak, kenaikan berat badan berlebihan malah lebih yakin dengan perubahan diri.

Tubuh yang sihat dan cergas juga dapat membantu melalui
proses kelahiran anak
 dengan lebih baik.

Namun pastikan anda bersenam secara seimbang kerana jika dilakukan secara berlebihan boleh menyebabkan masalah kesuburan seperti
haid tidak teratur
 dan kitaran anovulasi – kitaran ovulasi tidak berlaku.

Persediaan sebelum mengandung: Kurangkan stres

Ramai wanita mempunyai kebimbangan yang berlebihan mengenai kehamilan dan boleh menyukarkan peluang untuk
berbadan dua
.

Jadi sebaiknya, cuba untuk melepaskan tekanan dan nikmati keseronokan mencuba untuk hamil.

Hubungan seks

Untuk meningkatkan peluang anda untuk hamil, lakukan
hubungan seks
 dengan kerap, sekurang-kurangnya 3x seminggu. Semakin kerap anda mencuba, semakin besar peluang untuk berbadan dua.

Selain itu, anda juga
disarankan untuk berbaring
 selama 15 minit selepas seks untuk memberikan sperma ‘lebih masa’ menuju ke telur yang menunggu.

Suplemen, antara persediaan sebelum mengandung

Pengambilan suplemen yang dirumus khas sebelum kehamilan dapat membekalkan tubuh 400 mcg
asid folik
 dan nutrien lain seperti vitamin D dan B12 – membantu menyokong keperluan nutrisi
wanita yang sedang mencuba untuk hamil
.

Saringan STD

Untuk mendapatkan kehamilan sihat, pastikan anda dan pasangan telah menjalani saringan
penyakit kelamin
 (STD).

Penyakit radang pelvis
 adalah
penyakit kelamin
 utama yang menular pada wanita yang tidak dirawat, jadi awas ya!

Ubatan

Sekiranya ada mengambil ubat preskripsi atau ubatan di farmasi, pastikan anda bertanyakan kepada doktor sama ada ia selamat untuk terus diambil apabila disahkan hamil.

Diet pemakanan

Penjagaan aspek pemakanan juga penting kerana ia boleh mempengaruhi ovulasi dan kesuburan anda.

Amalkan diet seimbang yang sihat semasa mencuba untuk hamil sebagai persediaan sebelum mengandung bagi membantu tubuh berada dalam keadaan optimum untuk konsepsi dan kehamilan.

Antara makanan yang disarankan pengambilannya semasa merancang kehamilan adalah:

Sayuran berdaun hijau seperti brokoli, bijirin sarapan diperkaya, buah sitrus dan legum yang membekalkan asid folik penting untuk
perkembangan tiub saraf bayi

Bijirin sarapan diperkaya, lentil, kacang soya, buah-buahan kering dan sayuran berdaun seperti bayam adalah sumber zat besi yang hebat

Makan makanan mengandungi lemak mono tak tepu seperti kacang tanah, badam dan gajus juga membantu meningkatkan peluang kehamilan

Ikan, roti gandum, asparagus, bayam dan selada air dapat menyediakan zink untuk membantu mengekalkan
sistem imun
 kuat penting bagi wanita yang sedang mencuba untuk hamil. Zink juga membantu penghasilan telur dan
sperma yang sihat

Untuk kehamilan sihat, anda juga digalakkan untuk mengambil makanan tinggi serat seperti kacang dan bijian bagi menjadikan usus sihat dan membantu membuang sisa tubuh, sekali gus meningkatkan peluang untuk mengandung

Anda juga disarankan untuk mempertimbangkan pengambilan suplemen yang mengandungi 400 mcg asid folik dan nutrien lain – ia membantu menyokong keperluan pemakanan bagi wanita yang merancang kehamilan

Anda juga boleh mendapatkan nasihat doktor untuk mengetahui diet pemakanan yang bersesuaian dengan keadaan diri bagi meningkatkan peluang mendapatkan zuriat.


Cyst Pada Buah Pinggang, Bahaya Atau Tidak? Ketahui Simptom Penyakit Ini Sebelum Terlambat!

Sista atau cyst di buah pinggang (
kidney cyst)
 merupakan satu ketulan atau kantung yang dipenuhi udara atau air.
Cyst
 ini boleh terbentuk di dalam atau di luar buah pinggang dan boleh menyebabkan gangguan pada fungsi organ tersebut.

Walau bagaimanapun, kebanyakan sista atau
cyst
 yang terbentuk di dalam buah pinggang terdiri daripada jenis
simple kidney cysts.
Sista jenis ini adalah bukan kanser (benign) dan jarang sekali menyebabkan komplikasi.

Malah, ramai pesakit yang mempunyai sista dapat hidup secara normal tanpa sebarang
masalah pada buah pinggang mereka.

Di dalam buah pinggang, ada bahagian yang dikenali sebagai nefron yang terdiri daripada beberapa penapis dan tiub.

Apabila darah mengalir melalui buah pinggang, nefron akan membuang cecair lebihan dan bahan buangan (toksin) dari darah yang akan keluar melalui badan sebagai urin.

Orang yang lebih tua kadangkala akan mengalami pembentukan sista pada permukaan buah pinggang atau di dalam nefron mereka.

Walaupun
simple kidney cyst
ini selalunya tidak berbahaya, namun masih ada risiko untuk sista tersebut membesar dan menyebabkan kesakitan pada belakang, sisi dan atas abdomen pesakit.

Selain itu, sista ini juga boleh dijangkiti dan mengakibatkan pendarahan atau
hematuria (kencing berdarah).

Jika ini berlaku, ia akan menyebabkan kesakitan yang teramat sangat kepada penghidapnya. Oleh sebab itu, sista ini mungkin perlu dibuang oleh doktor.

Namun, kebarangkalian itu untuk terjadi adalah rendah kerana sista jenis ini jarang menyebabkan
gangguan pada fungsi buah pinggang.

Simple kidney cyst
 berbeza dengan
polycystic kidney disease
 (PKD). PKD merupakan sejenis penyakit genetik yang lebih serius dan boleh mengakibatkan penyakit buah pinggang kronik.

Untuk mendapatkan lebih banyak info tentang Penyakit Buah Pinggang, sila dapatkannya
di sini.

Tanda
cyst
di buah pinggang

Apabila semakin tua, sista buah pinggang boleh tumbuh dengan lebih besar dan jadi semakin banyak.

Walaupun begitu, ia selalunya tidak akan menyebabkan pesakit mengalami apa-apa simptom atau masalah kesihatan lain.

Jarang untuk pesakit mempunyai banyak sista dalam satu-satu masa. Walau bagaimanapun, pesakit mungkin perlu memastikan kondisi yang mereka alami itu bukan
polycystic kidney disease (PKD) yang boleh menyebabkan kegagalan buah pinggang.

Namun, jika sista itu mempunyai saiz besar, ia mungkin akan:

Mengakibatkan tekanan pada kawasan tulang atau organ lain dan menyebabkan ketidakselesaan.

Menghalang pengaliran darah atau urin menerusi buah pinggang atau ureter.

Mengalami jangkitan
 dan menyebabkan pesakit demam atau jatuh sakit.

Pecah dan menyebabkan kesakitan serta
kencing berdarah (hematuria).

Menyebabkan tekanan darah tinggi.

Bergantung kepada lokasi sista tersebut, ia mungkin akan mempengaruhi fungsi buah pinggang pada masa hadapan. Masalah tekanan darah tinggi pula akan berlaku jika sista tersebut menghalang buah pinggang daripada menapis cecair lebihan daripada darah.

Punca sista buah pinggang

Hingga ke hari ini, punca sista buah pinggang masih belum diketahui.

Walau bagaimanapun, ia mungkin disebabkan oleh permukaan buah pinggang yang semakin lemah dan membentuk poket-poket yang dikenali sebagai
diverticulum
.

Poket ini kemudiannya dipenuhi dengan air lalu menjadi sista. Sebab itulah, orang yang lebih berusia berisiko untuk menghidap
cyst
 di buah pinggang.

Bagaimana
cyst
 dalam buah pinggang dirawat?

Sista buah pinggang yang mencetuskan masalah kesihatan akan didiagnosis terlebih dahulu menggunakan
 ujian imbasan seperti ultrasound, CT scan atau MRI.
 Imbasan ini dapat memastikan ketulan pada buah pinggang pesakit merupakan sista atau tumor.

Selain itu, doktor juga akan mencadangkan pesakit untuk melakukan ujian darah dan ujian urin bagi menentukan sama ada sista tersebut mempengaruhi fungsi buah pinggang atau tidak.

Dalam kebanyakan kes, sista buah pinggang tidak perlu dirawat kerana ia tidak mendatangkan sebarang bahaya.

Walau bagaimanapun, doktor mungkin akan menyarankan pesakit untuk melakukan ujian imbasan susulan dalam masa 6 ke 12 bulan akan datang.

Selain itu
,
 sista buah pinggang juga lebih kerap berlaku di dalam kalangan mereka yang lebih berusia. Malah
,
 lelaki juga didapati lebih berisiko untuk mengalami kondisi ini berbanding wanita.

Namun, jika kehadiran sista itu memberikan tekanan pada organ lain atau mempengaruhi fungsi buah pinggang, doktor mungkin akan membuang atau mengecilkan sista tersebut.

Ada dua cara yang dapat digunakan untuk merawat
cyst
 di buah pinggang iaitu:

1. Aspiration
 dan
sclerotheraphy

Doktor akan masukkan jarum panjang di dalam kulit untuk bocorkan sista tersebut dan kemudiannya mengeluarkan cecair di dalamnya. Selepas itu, satu larutan cecair lain akan disuntik untuk mengecutkannya.

Prosedur ini boleh dilakukan berkali-kali jika dirasakan perlu dalam masa yang singkat dengan bantuan anesthesia.

Selalunya, pesakit tidak perlu tinggal di hospital selepas melakukan prosedur ini.

2. Pembedahan

Sista bersaiz besar mungkin memerlukan pembedahan untuk mengecilkan atau membuangnya dari badan pesakit. Selalunya, pembedahan ini akan dilakukan dengan cara memasukkan instrumen kecil melalui abdomen.

Semasa pembedahan, doktor akan membocorkan sista tersebut untuk membuang semua cecair yang ada di dalamnya. Kemudian, doktor mungkin akan memotong atau membakar dinding sista untuk mengelaknya dari terbentuk lagi pada masa hadapan.

Sista buah pinggang selalunya tidak akan mendatangkan sebarang bahaya.

Oleh sebab itu, prognosisnya juga positif. Rawatan yang dilakukan sangat efektif dan hanya akan mendatangkan komplikasi kecil.

Bolehkah masalah sista buah pinggang dielakkan?

Penyakit sista buah pinggang tidak boleh dielakkan. Malah, puncanya juga masih belum diketahui hingga hari ini.

Namun, anda boleh mengurangkan risiko penyakit ini dengan memastikan pengambilan air yang mencukupi setiap hari.

Selain itu, pastikan anda mengambil kurang daripada 2300 mg garam setiap hari (kurang 1500 mg jika anda berusia 50 tahun ke atas atau mengalami darah tinggi).

Jika anda berusia lebih daripada 50 tahun ke atas, ada kemungkinan anda mempunyai sista pada kawasan buah pinggang, namun tidak menyedarinya kerana tiada simptom.

Walau bagaimanapun, jika anda mula rasa sakit pada belakang atau atas abdomen dan mengalami
hematuria (kencing berdarah)
, pastikan anda berjumpa doktor untuk rawatan lanjut.

Kesimpulan

Walaupun tidak berbahaya, sista atau
cyst
 di kawasan buah pinggang boleh dijangkiti atau pecah. Apabila ini berlaku, pesakit akan alami pelbagai simptom seperti sakit pada kawasan abdomen, demam,
 kerap membuang air kecil
dan kencing berdarah.

Masalah ini boleh dirawat dengan
sclerotheraphy
 atau pembedahan untuk membuangnya tanpa sebarang komplikasi jangka panjang.

Semasa temu janji, anda boleh berbincang dengan doktor untuk mengetahui sama ada sista buah pinggang yang dialami boleh menyebabkan sebarang masalah kesihatan atau sebaliknya.

Selain itu, anda juga berhak bertanya soalan seperti:

Berapa besarkah sista yang saya alami?

Adakah ia boleh melukakan buah pinggang saya?

Adakah simptom yang saya alami ini disebabkan oleh sista buah pinggang?

Apakah pilihan rawatan yang saya ada?

Apakah komplikasi yang mungkin berlaku kepada saya?

Perlukah saya berjumpa doktor pakar?

Adakah saya memerlukan temu janji susulan?

Dengan mengumpul sebanyak mungkin informasi mengenai kesihatan diri, anda akan rasa lebih yakin dan arif dalam melakukan sebarang keputusan berkaitan dengan kondisi yang dialami.


Dalam Diam, Suami Juga Boleh Didera Oleh Isteri, Kesannya Boleh Buat BUNUH DIRI!

Dunia pernah gempar dengan kes penceraian bintang terkemuka
Hollywood,
Johnny Depp dan isterinya, Amber Heard pada awal tahun 2017.

Pelakon Mera dalam filem popular Aquaman itu telah mendakwa bekas suaminya itu
melakukan
penderaan domestik
 ke atas dirinya.

Bagaimanapun, perkara ini telah disangkal oleh pelakon utama filem berantai popular,
Pirates of the Carribean
itu sendiri. Menurut Depp, isterinya itu yang sebenarnya melakukan penderaan domestik tersebut. Pertarungan di antara kedua-dua bintang terkemuka ini telah menimbulkan pelbagai spekulasi.

Namun, baru-baru ini, terdapat rakaman audio yang menjadi bukti kepada apa yang didakwa oleh Depp terhadap isterinya itu.

Betulkah ada kes isteri dera suami? Baca artikel ini untuk mengetahuinya dengan lebih lanjut.

Heard dera suami, rakaman suara sebagai bukti

Gambar oleh Gage Skidmore – (CC BY-SA 2.0)

Ramai netizen yang menyebelahi Amber Heard tanpa mempedulikan kenyataan Johnny Depp pada fasa awal kes penceraian mereka. Heard telah membuat kenyataan bahawa Depp telah melakukan
penderaan emosi, fizikal dan mental
.

Depp bagaimanapun telah membuat kenyataan media berkali-kali bagi menafikan perkara tersebut, namun ia tidak dihiraukan.

Bagai mencurahkan air ke daun keladi, aktor popular ini terpaksa melalui detik kejatuhan dalam dunia lakonan
Hollywood
disebabkan oleh tuduhan itu.

Pada tahun 2018, setelah Heard menulis dan menerbitkan sebuah artikel yang berkaitan dengan penderaan domestik, ramai pembaca yang tahu pendera yang beliau maksudkan adalah bekas suaminya walaupun tidak dinyatakan nama Depp secara jelas.

Perkara ini menyebabkan Depp
 kehilangan peluang pekerjaan
 dan seringkali menjadi sasaran utama netizen dalam media sosial. Beliau telah memfailkan saman bernilai lima puluh juta USD dan sehingga kini, kes itu masih lagi dibicarakan.

Baru-baru ini, telah muncul satu rakaman audio yang membuktikan kebenaran di sebalik perkara yang diperkatakan oleh Depp.

Beliau sememangnya didera oleh Heard! Melalui rakaman tersebut,
 Depp telah ditampar dan dibaling dengan periuk, kuali dan pasu bunga ketika berlaku persengketaan di antara kedua-duanya
.

Bermula daripada saat itu, netizen telah menggunakan tanda pagar #JusticeForJohnnyDepp bagi memberikan sokongan sepenuhnya kepada bintang terkemuka yang telah teraniaya itu.

Isteri dera suami, adakah ini perkara baharu?

Ramai beranggapan bahawa Akta Keganasan Rumah Tangga 1994 yang telah dipinda pada tahun 2012 hanya melindungi wanita. Hakikatnya, ia juga bertujuan untuk melindungi si suami daripada penderaan domestik.

Pasti anda pelik, betulkah ada isteri yang dera suami? Menurut statistik yang dikeluarkan oleh Kementerian Wanita, Keluarga dan Kanak-kanak, pada tahun 2014 hingga 2016, 26% daripada 15,617 kes keganasan rumah tangga melibatkan penderaan suami oleh isteri.

Perkara ini tidak eksklusif kepada negara Malaysia sahaja. Ia juga bukan hanya melibatkan hubungan suami isteri, malah pasangan kekasih, tidak kiralah heteroseksual atau homoseksual.

Walaupun
keganasan rumah tangga boleh dilakukan oleh mana-mana jantina
, namun, kesan daripada penderaan suami terhadap isteri lebih besar berbanding dengan isteri dera suami. Wanita mempunyai risiko 6 kali ganda lebih tinggi untuk mendapat kecederaan serius berbanding lelaki yang didera.

Namun adakah itu seharusnya dijadikan alasan untuk tidak mempedulikan isu lelaki yang didera? TIDAK sama sekali.

Seperti isu penyakit mental, lelaki yang mengalami penderaan domestik kebiasaannya lebih cenderung untuk menyimpan rahsia berkenaan dengan hal ini. Ia berikutan kes isteri dera suami dianggap sesuatu yang sangat jarang berlaku dan mereka sering mengaitkan lelaki yang didera dengan perkataan ‘lemah’.

Bayangkan, jika anda seorang suami yang didera isteri. Tidakkah sakit tatkala anda mendengar istilah ‘lelaki lemah’ apabila anda cuba mengemukakan isu berkenaan kepada individu lain?
Hakikatnya, penderaan merupakan perkara yang salah tidak kiralah siapa yang menjadi pendera
.

Reaksi orang awam terhadap isu dera suami

Jika anda pernah melihat segmen “
What Would You Do?
” yang pernah dipopularkan oleh
ABC News
pada tahun 2008, anda pasti pernah menonton dua senario yang melibatkan penderaan domestik.

Pada senario pertama, seorang lelaki marah, menarik rambut dan cuba mencederakan pasangannya ketika pertengkaran. Senario kedua juga menggunakan konsep yang sama namun wanita yang akan melakukan keganasan terhadap lelaki.

Ketika senario pertama sedang berlangsung, beberapa orang awam menghampiri pasangan tersebut dan cuba untuk meleraikannya. Ada juga yang datang dan memarahi lelaki yang melakukan keganasan tersebut.

Apabila senario kedua sedang berlangsung, tiada seorang pun yang cuba untuk meleraikan keadaan. Malah, seorang wanita yang ditemu ramah selepas itu berkata
“saya pasti, lelaki itu memang patut dipukul”
.

Mengapa wujudnya dua reaksi yang berbeza hanya kerana peranan lelaki dan wanita bertukar pada kedua-dua senario tersebut? Adakah disebabkan oleh lelaki sering dikaitkan dengan kekuatan fizikal dan wanita sebagai kaum yang lemah memberikan lesen kepada wanita untuk memukul lelaki sesuka hati?

Dalam konteks isteri dera suami, lelaki yang didera juga berisiko untuk mengalami penyakit mental seperti kemurungan dan keresahan. Jika tidak diberi perhatian, mereka boleh mengambil tindakan yang menyebabkan kecederaan kepada diri sendiri seperti
tindakan bunuh diri
.

Ini merupakan perkara yang serius memandangkan lelaki lebih cenderung untuk menggunakan kaedah yang lebih berbahaya jika mereka ingin membunuh diri berbanding wanita.

Konklusi

Isu penderaan domestik tidak kiralah isteri dera suami atau suami dera isteri, perlu diambil perhatian. Ia bukan sahaja boleh menyebabkan kecederaan fizikal, malah meningkatkan risiko penyakit mental.

Jika anda kenal mana-mana rakan lelaki anda yang didera oleh isteri mereka, ini bukan masanya untuk anda mempersendakan mereka. Bantu mereka dan galakkan mereka untuk mendapatkan bantuan.

Jabatan Kebajikan Masyarakat (JKM) boleh mengeluarkan Perintah Perlindungan Interim (IPO) dan Perintah Perlindungan Kecemasan (EPO) jika terdapat unsur-unsur keganasan rumah tangga. Mereka akan berjumpa dengan mangsa bagi mendapatkan maklumat lanjut untuk tindakan susulan.

Jangan ambil mudah isu seperti ini. Cukuplah Johnny Depp merana selama 3 tahun setelah rasmi penceraiannya dengan Amber Heard. Ingat, bukan wanita sahaja boleh menjadi subjek penderaan. Lelaki juga mempunyai risiko untuk mengalami perkara yang sama.


7 Contoh Resepi Diet Eat Clean Bajet, Poket Jimat, Perut Pun Sihat!

Khas buat anda yang sedang amalkan diet sihat ini, sudah pasti anda pernah terfikir atau tertanya jika ada atau tidak resepi
eat clean
 bajet? Ini boleh bantu perut serta poket anda.

Dalam pada itu, jenis diet yang satu ini juga adalah
 salah satu daripada cara makan yang paling sihat
 serta tidak akan mendatangkan sebarang kesan sampingan seperti diet lain.

Persoalannya, apa contoh menu diet resepi
eat clean
 bajet yang anda boleh cuba? Jom baca artikel!

Apa itu diet
eat clean
dan manfaatnya?

Untuk pengetahuan anda semua, diet ini sudah lama dicipta dan diamalkan sejak tahun 1960 lagi. Ia adalah idea ciptaan Tosca Reno dalam tulisan buku ‘
Eat Clean Diet
‘.

Diet
clean eating

adalah pola makan yang bertujuan
 bukan hanya untuk bantu menurunkan berat badan malah mengatur gaya hidup agar tubuh badan individu dapat jadi lebih sihat.

Prinsip dasar pola makan ini adalah hanya mengambil hidangan dari bahan segar seperti sayur-sayuran, buah-buahan, kekacang, bijirin, bijian serta sumber daging haiwan.

Apa yang paling penting adalah
 pengamal diet ini tidak akan makan hidangan
 yang telah melalui proses penyediaan atau perkilangan seperti snek, makanan diproses, diawet, ditin, disejuk beku dan sebagainya.

Food and Nutrition Research
juga telah akui bahawa ia adalah salah satu daripada jenis diet terbaik.

Bagaimana cara amal diet
eat clean
?

Seperti mana yang kami telah nyatakan di atas tadi, diet
clean eating
 ini diamalkan dengan cara hanya makan hidangan segar, bersih, suci dan sihat sangat sesuai dengan namanya.

Dalam pada itu, ada juga beberapa petua penting jika anda mahu bereksperimen dengan diet ini:

Meningkatkan pengambilan serat

Mengutamakan pengambilan karbohidrat

Menilai setiap zat-zat dalam hidangan

Mengawal waktu dan kuantiti hidangan

Memasak makanan dengan cara sihat

Meminum air kosong dengan cukup

Dengan mengamalkan tip-tip di atas ini, maka anda mungkin sudah boleh mengkategorikan diri sebagai salah seorang pengamal resepi diet
eat clean
. Ia mampu untuk ubah hidup anda.

Berikut contoh resepi
eat clean
 bajet!

Jika anda ingin jimat duit namun mahu perut sihat, boleh cuba resepi eat clean bajet yang berikut:

#1. Nasi putih dengan lauk daging dan ulam

Sebagai makanan ruji masyarakat kita, anda boleh cuba makan nasi putih bersama lauk
daging merah seperti lembu, kambing, kerbau
 dan lain-lain.

Namun, ia perlu dimasak secara sihat seperti rebus, kukus atau bakar dan bukannya goreng bersama dengan hidangan ulaman berupa sayur-sayuran hijau atau buah-buahan segar.

#3. Nasi putih dengan lauk ayam dan ulam

Anda turut boleh cuba makan nasi putih
 bersama dengan lauk daging ayam
 yang dimasak secara sihat seperti rebus, kukus atau bakar dan bukannya goreng bersama dengan hidangan ulaman berupa sayur-sayuran hijau atau buah-buahan segar.

#4. Nasi putih dengan lauk ikan dan ulam

Anda juga boleh cuba makan nasi putih
bersama dengan lauk daging ikan
 yang dimasak secara sihat seperti rebus, kukus atau bakar.

Jangan lupa letakkan sekali hidangan ulaman berupa sayur-sayuran hijau atau buah-buahan segar.

Resepi eat clean bajet #5. Salad telur

Jika anda sudah bosan dengan nasi, apa kata cuba salad yang dicampur sayur-sayuran hijau, buah-buahan segar, telur serta sos atau krim kegemaran? Cara untuk buat juga mudah.

Anda cuma perlukan sayur salad, timun, tomato, jagung dan lain-lain yang akan ditambah pula dengan buah lemon, tembikai atau apa sahaja ikut citarasa anda.
 Ia memang mudah dan sihat
.

Resepi diet eat clean #6. Sandwic telur

Selain salad, anda juga mungkin
 boleh cuba makan sandwic telur
 tidak kira ketika sarapan, makan tengah hari, minum petang atau makan malam kerana ia kaya dengan nutrisi.

Bahan yang anda perlukan juga cukup senang iaitu hanya roti, telur dan ditambah pula dengan variasi sayur-sayuran dan buah-buahan serta sos atau krim mengikut citarasa anda.

#7. Bubur nasi dan sup

Akhir sekali, anda mungkin hanya perlu kembali ke resepi popular
ketika kita semua masih kecil iaitu bubur
.

Gunakan kreativiti anda dengan menambah ramuan sihat ke dalamnya seperti sayur, buah, daging serta apa-apa sahaja asalkan ia menyelerakan serta menyihatkan.

Konklusinya, jenis diet
clean eating
ini memang sihat, mudah dan murah untuk anda amalkan. Tidak perlu tunggu sehingga lewat baru hendak cuba, jadi
sila mulakan dari hari ini juga
!


Orang Cakap Minum Kopi Boleh Sembuhkan Masalah Mati Pucuk, Benar Ke?

Bukan senang nak kekalkan zakar tegang jika anda alami masalah mati pucuk.
Ia adalah masalah lazim yang sering didiagnosis dalam kalangan lelaki dan boleh berpunca daripada pelbagai jenis faktor.

Disfungsi erektil (mati pucuk) boleh dimanifestasikan sebagai
kesukaran lelaki untuk mencapai ereksi
, mengekalkan ereksi atau mencapai orgasme dalam hubungan seks.

Terdapat pelbagai jenis kajian yang telah dijalankan saintis bagi memahami proses patologi dan potensi rawatan terhadap masalah ini.

Salah satu teori menarik berkenaan dengannya berkait rapat dengan
penggunaan minuman berkafein dalam merawat masalah mati pucuk
.

Teruskan membaca jika anda ingin tahu akan potensi kafein dalam merawat masalah ereksi zakar.

Untuk mendapatkan lebih banyak informasi tentang Kesihatan Lelaki, sila juga boleh klik
di sini
.

Zakar tegang: Fahami mekanisme di sebaliknya

Penjelasan yang sering diberikan kepada orang awam berkenaan dengan proses fisiologi yang menjurus kepada ereksi tidaklah rumit untuk difahami.

Elemen penting bagi permulaan untuk ereksi zakar adalah rangsangan fizikal atau emosi.

Apabila ada rangsangan tersebut, otak akan menghantar isyarat melalui sistem saraf pusat sehingga menyebabkan otot pada keliling zakar untuk mengalami relaksasi (kendur).

Aliran darah masuk ke dalam zakar
 akan meningkat. Tekanan di dalam zakar akan turut meningkat menyebabkan zakar tegang dan keras.

Masalah mati pucuk boleh berlaku sekiranya terdapat faktor yang menghalang peningkatan aliran darah ke dalam zakar.

Ia boleh berlaku disebabkan oleh faktor seperti:

Masalah peyronie.

Testosteron rendah.

Masalah neurologi.

Pengambilan alkohol atau dadah terlarang.

Tabiat merokok.

Obes dan masalah berat badan berlebihan.

Menghidap penyakit kronik seperti
kencing manis, tekanan darah tinggi atau penyakit jantung.

Stres.

Kemurungan dan kegelisahan.

Masalah ereksi zakar boleh berlaku akibat gabungan daripada mana-mana faktor yang tersenarai.

Oleh sebab itu penting bagi anda untuk mendapatkan khidmat nasihat dan pemeriksaan daripada doktor bertauliah.

Pengesahan diagnosis boleh memberikan gambaran jelas mengenai rawatan mati pucuk.

Baca juga:

Jaga-jaga! Zakar Lelaki Boleh Rosak Kalau Selalu Buat 6 Tabiat Ini, Termasuk Main Sabun!

Lelaki Parking Batang Zakar Ke Atas Atau Ke Bawah Masa Pakai Seluar Dalam?

Bolehkah kafein menyembuhkan masalah mati pucuk?

Teori yang diusulkan berkenaan dengan potensi kafein sebagai rawatan mati pucuk berasal daripada kajian yang dijalankan terhadap subjek tersebut.

Minuman berkafein seperti kopi, teh, coklat dan sebagainya lazim diambil oleh pengguna di seluruh dunia.

Pengambilan
 beberapa cawan kopi sehari untuk merawat masalah
 zakar tegang sememangnya satu pendekatan rawatan yang menarik.

Namun bukti klinikal tidak mencukupi untuk menyokong teori tersebut.

Satu kajian yang telah diterbitkan pada tahun 2015 menunjukkan lelaki yang minum 170 hingga 375 miligram kafein sehari mempunyai risiko rendah untuk mengalami masalah mati pucuk.

Walau bagaimanapun, pengkaji tidak menemui kaitan di antara pengambilan kafein dengan peningkatan aliran darah di dalam badan termasuk zakar.

Tambahan pula, kajian tersebut mempunyai unsur-unsur berat sebelah.

Maklumat yang dikaji telah diambil daripada Tinjauan Ujian Nutrisi dan Kesihatan Nasional.

Sekiranya potensi kafein dalam
rawatan mati pucuk hendak diselidiki dengan lebih baik
, kajian lain perlu dijalankan dan dapatannya perlu dibandingkan.

Sukar pastikan zakar tegang? Apa yang boleh saya lakukan?

Pada mulanya, doktor tidak akan mempreskripsikan ubat tanpa memantau keadaan pesakit selepas mereka melakukan perubahan gaya hidup.

Pendekatan yang boleh diambil termasuklah:

Penurunan berat badan –  Elakkan daripada mengambil makanan tidak berkhasiat dan tingkatkan kekerapan melakukan aktiviti fizikal

Hadkan kadar pengambilan alkohol – Jika anda mengambil minuman beralkohol, cuba kurangkan atau berhenti mengambilnya serta-merta. Dapatkan bantuan profesional jika anda mengalami kesukaran berkaitan dengannya

Berhenti merokok –
Tabiat merokok adalah punca kepada pelbagai jenis masalah kesihatan
 termasuklah kanser. Dapatkan bantuan profesional untuk berhenti merokok sekarang

Kaunseling – Jika anda mengalami stres yang teramat, dapatkan bantuan kaunseling untuk menguruskan tahap stres anda dengan lebih efektif

Kawal penyakit kronik – Jika anda didiagnosis dengan penyakit kronik seperti
kencing manis
 dan hipertensi, ambil ubat dan kawal simptom bagi penyakit tersebut

Sekiranya perubahan gaya hidup tidak boleh membantu anda untuk mencapai ereksi zakar yang baik, preskripsi ubat boleh membantu anda untuk memastikan zakar tegang.

Antara ubat yang agak popular dan sering dikaitkan dengan masalah mati pucuk adalah sildenafil citrate (viagra).

Ia hanya perlu diambil sebelum anda hendak mengadakan hubungan seks.

Terdapat juga alternatif lain yang boleh dicuba untuk menyelesaikan masalah ereksi zakar yang anda alami.

Namun, semuanya bergantung kepada kesesuaian berdasarkan kepada pemeriksaan oleh doktor yang bertauliah.

Konklusi

Jika anda mengalami kesukaran untuk mencapai ereksi (zakar tegang) semasa melakukan hubungan seks, dapatkan bantuan perubatan dengan kadar segera.

Minuman berkafein masih belum terbukti berkesan
 untuk merawat masalah mati pucuk. Namun ia mempunyai kebaikan yang tersendiri dan boleh diambil mengikut saranan semasa.

Jika anda mempunyai sebarang persoalan, ajukan kepada doktor perubatan yang bertauliah.


Lebih Kuat Berbanding Delta, Adakah Vaksin Berkesan Menentang Omicron?

Selepas Delta, kini muncul varian baharu iaitu varian Omicron yang dikatakan lebih berbahaya berbanding varian-varian sebelum ini.

Omicron yang turut dikenali sebagai B.1.1.529 merupakan sejenis
variant of concern
 (VOC) yang pertama kali dikesan di Afrika Selatan.

Pada 25 Disember 2021, Malaysia telah mencatatkan 49 lagi
kes Omicron yang baharu
, menjadikan jumlah keseluruhan kini sebanyak 62 kes.

Menurut Kementerian Kesihatan Malaysia (KKM), kesemua kes ini merupakan kes import yang melibatkan pengembara warga Malaysia serta warga asing dari United Kingdom, Qatar, Amerika Syarikat, Nigeria, Turki, Itali, Ghana, Arab Saudi dan Australia.

Tambah Menterinya, Khairy Jamaluddin, 45 kes baru daripada varian Omicron itu dikesan susulan ujian PCR Genotyping Assay ke atas 145 sampel kes positif Covid-19 dalam kalangan pengembara, yang dibuat Institut Penyelidikan Perubatan (IMR).

Peningkatan dalam jumlah kes pasti merunsingkan ramai rakyat Malaysia.
Manakan tidak, dengan hampir 30 jumlah mutasi berbeza pada protein pepakunya, varian ini dikatakan lebih rintang terhadap vaksin dan boleh disebarkan dengan lebih pantas.

Mari kenali apa itu Omicron serta keberkesanan vaksin dalam melawan jangkitan daripada varian ini.

Adakah vaksin berkesan terhadap varian baharu Omicron?

Tidak dinafikan, Omicron mendatangkan cabaran baharu terhadap pengeluar vaksin dan petugas kesihatan di seluruh dunia.

Manakan tidak, mutasi pada protein pepaku yang ada pada varian ini
lebih kompleks berbanding varian Delta dan Alpha.

Lebih membimbangkan, ia juga membuatkan virus tersebut menjadi rintang terhadap vaksin dan lebih mudah menjangkiti orang lain.

Malah, menurut sebuah kajian yang dijalankan oleh saintis dari Afrika Selatan, varian Omicron mempunyai tahap jangkitan semula yang tinggi, iaitu 3 kali ganda lebih tinggi berbanding varian lain.

Walau bagaimanapun, menurut Dr. Anthony Fauci, Pengarah Institut Alergi dan Penyakit Berjangkit Amerika Syarikat, suntikan vaksin sedia ada serta suntikan penggalak sudah cukup untuk menghentikan penyebaran varian super ini.

Oleh sebab itu, buat masa ini masih belum ada keperluan untuk membuat formulasi vaksin baharu yang khas untuk melawan varian Omicron.

Malah, data awal yang dikumpul menunjukkan Omicron tidak mendatangkan bahaya yang lebih berbanding varian Delta atau varian-varian lain.

Walaupun begitu, Omicron boleh merebak dengan lebih pantas berbanding varian lain. Di Afrika Selatan, varian ini telah menjadi varian yang dominan mengatasi varian Delta.

Lebih merisaukan, kadar jangkitan semulanya yang tinggi juga menyebabkan jumlah kes di negara tersebut meningkat secara mendadak.

Adakah varian baharu ini menyebabkan COVID-19 yang lebih serius?

Walaupun Omicron mempunyai kadar kebolehjangkitan yang lebih tinggi berbanding Delta, namun
simptomnya lebih ringan.

Malah, menurut WHO, jumlah penggunaan katil di (ICU) di Afrika Selatan antara 14 November hingga 4 Disember adalah di sekitar 6.3%.

Jumlah ini boleh dikatakan sangat rendah berbanding ketika negara tersebut dilanda varian Delta pada bulan Julai.

Walau bagaimanapun, jika kes meningkat dengan mendadak, ia boleh melumpuhkan seluruh negara disebabkan peningkatan jumlah kes yang sangat tinggi.

Data awal menunjukkan vaksin sedia ada mempunyai keberkesanan sebanyak 30% hingga 40% untuk mengelakkan jangkitan dan 70% berkesan dalam menghalang jangkitan yang serius.

Adakah pengambilan suntikan penggalak berkesan menentang varian baharu Omicron?

Suntikan penggalak
 didapati amat berkesan untuk meningkatkan respons sistem imun sebagai perlindungan terhadap varian baharu ini dengan keberkesanan sebanyak 70%-75%.

Menurut Pfizer, dua dos mungkin tidak dapat memberikan perlindungan yang memuaskan terhadap Omicron.
Walau bagaimanapun, suntikan penggalak dapat meningkatkan aktiviti antibodi badan terhadap virus tersebut.

Walaupun keberkesanan vaksin berkurang terhadap Omicron, pengambilan vaksin masih lagi satu langkah yang amat penting untuk mencegah COVID-19.

Oleh sebab itu, pengambilan vaksin penggalak dan vaksin dos ketiga amat penting untuk mencegah penyebaran varian baharu ini.

Malah, vaksin juga bukan hanya akan
melindungi orang yang divaksin,
 tetapi turut memberi perlindungan orang yang tidak divaksin.

Selain itu, orang yang divaksin juga kurang berisiko untuk menyebarkan COVID-19 kepada orang lain, lantas mengurangkan jangkitan baharu.

Kesimpulan

Disebabkan penularan Omicron yang semakin menjadi-jadi, anda perlulah mengambil inisiatif lebih untuk melindungi diri dan keluarga.

Malah, penyebaran varian baharu ini juga mungkin akan menambah beban pada sistem kesihatan negara kita.

Disebabkan Omicron mempunyai kadar kebolehjangkitan yang lebih tinggi, besar kemungkinan ia akan menjadi varian yang dominan tidak lama lagi.

Semua orang yang masih belum divaksin perlulah
mengambil imunisasi secepat mungkin
 untuk melindungi diri daripada COVID-19. Selepas divaksin, anda boleh lakukan pelbagai aktiviti seperti biasa.

Selain itu, jangan lupa pakai pelitup muka jika perlu keluar rumah. Jika berada di tempat tertutup, jaga jarak dan pastikan anda berada sekurang-kurangnya 6 kaki daripada orang lain.

Jangan lupa, basuh tangan dengan kerap lebih-lebih lagi ketika anda berada di tempat awam. Elakkan menyentuh mata, hidung dan mulut dengan tangan yang tidak dibasuh.

Jika anda mengalami simptom COVID-19, pastikan anda melakukan ujian kendiri secepat mungkin. Jalani kuarantin dan dapatkan rawatan secepat mungkin jika simptom anda teruk.


Delusi: Apa yang Berlaku?

Delusi ialah mempercayai sesuatu perkara yang secara jelas adalah salah. Mereka yang mengalami delusi sangat yakin akan kepercayaan tersebut dan tetap dengannya meskipun telah dibuktikan sebaliknya. Ia adalah berbeza dengan idea atau pemikiran tidak munasabah di mana masih terdapat sedikit keraguan terhadapnya.

Delusi adalah simptom, bukannya penyakit. Ia boleh berlaku disebabkan penyakit mental, saraf atau sesetengah penyakit perubatan. Gangguan delusi (
delutional disorders
) pula adalah sejenis penyakit di mana terdapat simptom delusi. Selain itu, ia juga boleh berlaku dalam skizofrenia, bipolar, kemurungan, meracau (
delirium
) dan demensia.

Jenis-jenis yang berbeza

Simptom ini boleh datang dalam pelbagai bentuk:

1. Delusi penyeksaan (
delusions of persecution
)
– mempercayai bahawa ada orang (kebiasaannya istilah yang tidak jelas seperti ‘mereka’ digunakan) ingin menangkap atau membunuhnya. Kadangkala, dakwaan tersebut adalah tidak masuk akal. Contohnya, polis Amerika sedang memburunya dan sentiasa mengekorinya ke mana-mana.

2. Delusi sangkaan (
delusions of reference
)
– merasakan bahawa perkara yang berlaku di sekelilingnya mempunyai kaitan rapat dengannya, sedangkan ia hanya bersifat umum. Contohnya, selebriti atau pemimpin utama negara yang menyampaikan pesanan kepada orang ramai dirasakan dituju kepada dirinya secara khusus.

3. Delusi kebesaran dan kemulian (
delusions of grandeur
)
– mempercayai bahawa beliau adalah seorang yang terkenal dan penting seperti nabi dan perdana menteri. Kadangkala, ia melibatkan sesuatu yang berlebihan seperti mempunyai kuasa atau mukjizat tertentu.

4. Delusi pengaruh (
delusions of control
)
– percaya bahawa ada kuasa luar cuba mengawal dan mempengaruhi pemikiran serta tindakannya. Contohnya, orang lain boleh membaca fikirannya atau menanam pemikiran ke dalam otaknya.

Jangan jadikannya sebagai bahan lawak

Jika ada orang yang berkongsi kepada anda tentang simptom yang dialaminya, anda mungkin merasakan ia adalah dongeng dan lawak. Mana tidaknya, tiba-tiba sahaja orang mendakwa dia boleh terbang. Tentulah kelakar.

Walau bagaimanapun, anda harus sedar. Jika itu benar-benar disebabkan oleh delusi, dia perlu dirujuk kepada ahli profesional. Anda mungkin melihat ia sebagai khayalan tetapi bagi mereka, ia seolah-olah 100% benar tanpa sedikit pun keraguan. Bayangkan bagaimana seseorang ingin menjelaskan sesuatu yang benar-benar jelas baginya sedangkan orang lain terus tidak mengendahkannya?

Oleh itu, jangan ambil mudah. Sebaliknya, tolonglah mereka mendapatkan bantuan yang betul.